open-index/open-wikipedia-markdown huggingface dataset:
提篮桥

**提篮桥**，是上海虹口区东南个一只地区。

## 名称由来
清朝嘉庆年间，本地居民勒拉下海庙附近个下海浦上起桥，因为来箇埭烧香个妇女多挎只提篮，故咾叫伊提篮桥，箇么箇个地方也就叫提篮桥哉。

## 历史
第一次鸦片战争后，箇面划进上海美租界，因为有香客弗断个下海庙搭仔通往浦东个摆渡，慢慢交变成苏州河北面个主要集市之一。1903年，上海公共租界工部局勒拉提篮桥地区个华德路（长阳路）、舟山路、昆明路、保定路当中个地块造了只大唻野花花个工部局监狱，俗称“提篮桥监牢”。也正是因为箇只提篮桥监狱，故咾上海人讲到牢监个辰光也会得用到“提篮桥”箇只名字，“送进提篮桥”也变成一句铲人个言话。

纳粹德国个辰光，交交关关犹太人逃到上海来避难，提篮桥是主要聚居点之一。日本占领上海个辰光，拿提篮桥划成犹太人隔离区，最多个辰光箇面曾有3万名犹太人。目前，提篮桥区域里向，长阳路62号还有犹太教个一座华德路摩西会堂。

提篮桥本生为虹口区一只商业、文化中心，必过下海庙个香客减少，摆渡停脱，人气逐渐消失。目前，提篮桥个范围大致是杨树浦路、惠民路、黄浦江、东大名路搭霍山路当中。箇两年，区里向新造上海港国际客运中心，搞出只北外滩概念，开始拆迁造高楼房子。

## 相关条目
*提篮桥街道（已废止）→北外滩街道

## 参考资料

## 外部链接
*上海地方志
东新桥（上海市）

**东新桥**，是上海市中心个一只地区名，勒拉上海市黄浦区中部，本来指个是跨洋泾浜个一座桥。现在，东新桥一般性指浙江中路北海路路口一带。

## 历史
上海县城北面，勒拉现在延安东路个地方，本来有条河浜洋泾浜。1845年搭仔1849年，英国法国沥沥落落成立租界，伊洋泾浜为边界。为咾沟通两租界，方便英租界去上海县城，工部局同公董局分别勒拉洋泾浜上造桥，从东往西分别是外洋泾桥、二洋泾桥、三杨泾桥、三茅阁桥、带钩桥、郑家木桥，大致是今朝个中山东一路、四川中路、江西中路、河南中路、山东中路、福建中路同延安东路个交会处。

1874年，随咾租界发展，工部局、公董局决定造第七座桥。箇座桥选拉郑家木桥西面，今朝个浙江中路延安东路路口。因为是新造个，箇么叫伊新桥。为咾箇座桥，法租界开条新马路，叫伊新桥街。过脱纪念，公共租界搭法租界分别又勒拉新桥西面个广西路洋泾浜箇個地方造仔第八座桥。因为箇座桥勒拉新桥个西面，故咾新个桥叫西新桥，本生个新桥改叫“东新桥”，新桥街也乘枪势里改名东新桥街。1914年，洋泾浜填脱造爱多亚路(Avenue Edward VII)，也就是现在个延安东路，东新桥也畀拆脱。

东新桥建好，拿桥北个浙江路同桥南个东新桥街连勒一道，慢慢交形成闹市区，特别是浙江路一带，变成功上海茶馆、戏院、小吃摊个集中区，更加带动箇一地区个发展。1908年，英商上海电车公司开通2路、5路有轨电车同法商电车电灯公司个3路、10路电车侪来勒箇埭设置东新桥站。乃朝上海公交个14路无轨电车拿箇面当终点站。

## 周边建筑
*上海书城

## 参考资料
朱梅路站

**朱梅路站**是上海轨道交通15号线个车站，勒垃上海市徐汇区同闵行区贴壁壁，老沪闵路上，车站北面是业祥路-华发路，南面是朱梅路-徐梅路搭仔外环线，拢总4個出入口，2021年1月23号正式啟用。

## 参考文献
麦家圈

**麦家圈**，是老底子上海市城区个一只片区名，勒垃黄浦区山东中路福州路附近。

搿只地方叫麦家圈是因为英国人麦都思勒垃箇埭建立伦敦会分部，包括墨海书馆、天安堂、仁济医院咾啥个。现在还挺只仁济医院西院。
乔瓦尼·格隆基

**乔瓦尼·格隆基**（，），生勒意大利蓬泰代拉，是20世纪辰光个意大利政治人物搭教育家。1955年4月，伊代表天主教民主党勒总统选举中获胜，成为第3任意大利总统。

## 参考

* Quirinale (Italian)
浦西

**浦西**，上海市一只地区名称，是上海市政治、金融、商业、文化中心区域，因为伊勒拉黄浦江西面，故叫箇個名字。往小里讲，伊指个是黄浦江西面个沿江地区。广义浪讲，指个是黄浦江西面、苏州河南面个上海市区，包括黄浦区、静安区、长宁区、普陀区、徐汇区。有个辰光也包括苏州河北面个上海市区，包括闸北区、虹口区、杨浦区。近郊上海居民习惯浪叫伊**上海**。

## 其他相关条目
*浦东：黄浦江对过
*上海
*外滩
*上海历史
*上海地理

## 参考信息
西郊区

**西郊区**是上海市一個已经撤销脱个区。1956年，龙华区、新泾区、真如区3区合併成立西郊区，其东到普陀区、南到长桥港；西到松江县竹港搭仔青浦县小涞港；北到大龙港、走马塘、新泾港。全区拢总面积有173.25平方公里。西郊区人民委员会设拉哈密路1330号。1958年8月，西郊区撤销脱，地方分畀徐汇区、长宁区、普陀区、上海县、嘉定县、宝山县。

## 参考信息
大自鸣钟

**大自鸣钟**，一开始指个是1926年造好个川村纪念碑，后些来变成地区名，指个是上海市普陀区东南部长寿路西康路附近地区，大样模子西面到常德路，东面到陕西北路，南面是安远路，北面到普陀路。

## 历史
清代，大自鸣钟附近算松江府上海县法华乡，东面东芦浦，北面草长浦。东芦浦两岸有蔡家宅、沈家宅等村落，草长浦两岸则有草鞋浜村。箇面多数是农地，老百姓么坌田。1899年，上海公共租界拿伊喫进去。1900年，公共租界工部局勒拉箇头造劳勃生路（现在个长寿路）搭仔小沙渡路（现在个西康路）。

1911年，日资内外棉株式会社总经理川村利兵卫勒拉上海、南通等地开棉纺厂，勒拉苏州河南岸开办13家棉纺厂，还造仔简易个员工宿舍。工厂开办吸引人口，到1920年代，箇面已经成为公共租界西区一直较集中个商业中心。

1922年，川村利兵卫死脱。1924年，内外棉株式会社向公共租界工部局提交申请，为咾纪念川村利兵卫，勒拉小沙渡路、劳勃生路路口中央造了只川村纪念碑。川村纪念碑高九丈九尺，方形个，里向有6层楼，有只盘旋个楼梯好上下，顶楼摆只有四面钟面个钟，每一刻钟会得自动报时。

1930年代开始，箇面个商业逐步发展，周边造起二层楼左右个石库门里弄，箇面变成沪西主要个居住区搭仔商业区。1945年后，日商企业畀中国政府没收，由中国纺织建设公司接管。1950年代初，上海市政府维护箇面周边个下水管道搭危房简屋，设置上海市第四百货商店。1958年8月10号，为脱消除脱日本人个印子，乘枪势里改善道路交通，拿大自鸣钟拆脱。

大自鸣钟一带，还有勒拉苏州河西康路桥个宜康电子市场，又叫“大自鸣钟市场”，曾经是沪上有名个盗版碟、打口碟集散地。2009年1月份，大自鸣钟市场关门改造，现在变成功上海189弄购物中心。

## 参考信息
中央新干线

**中央新干线**（日语：中央新幹線／ちゅうおうしんかんせん Chūō Shinkansen */?）是日本一项磁悬浮高速铁路工程，从东京经名古屋到大阪，预计最高营运速度好达到每小时505公里。必过，因为JR东海同沿线个静冈县就大井川水土流失问题一直呒没达成协议，箇段路一直弗好动工，JR东海弗得弗无限期推迟通车个日脚。

## 参考信息
陈坊桥

**陈坊桥**，集镇个名字，勒拉上海市松江区外青松公路南段，三官塘、辰山塘交汇处。佘山镇人民政府勒拉陈坊桥设有**陈坊居委会**。

有讲法是，箇面有明末学者陈继儒（号眉公）个石牌坊，大家叫伊陈坊，后些来勒拉箇埭造石桥，叫伊陈坊桥，所以叫箇個名字。箇座桥已勒拉70年代拓宽河浜个辰光拆脱哉。

## 参考信息
郑家木桥

**郑家木桥**，是上海市中心个一隻地区名，勒拉上海市黄浦区中部，曾是上海洋泾浜浪个一座桥，勒拉今朝黄浦区延安东路福建中路、福建南路路口。洋泾浜填脱以后，郑家木桥箇座桥弗拉壗哉。

## 郑家木桥小瘪三
郑家木桥勒拉英、法租界分界线浪，故咾箇只地方曾是流氓瘪三混个地方，里向顶顶有名个有黄金荣、丁顺华、程子卿。

## 参考信息
黄捷（政治人物）

**黄捷**（1993年1月19号—），佢生勒台湾高雄。是中华民国个政治人物、民主进步党个成员。2018年12月25号，佢曾作为时代力量成员当选高雄市议会个议员，任至5年。2024年1月13号，佢畀选为第11届立法委员，2月1号就职，任期4年。

## 参与选举

## 参考

*高雄市議會全球網-中文網-本屆議員-黃捷介紹
漴阙

**漴阙**，现在也写成**漴缺**，曾用名龙皇、光明，勒拉上海市奉贤区柘林镇搭仔金山区漕泾镇交界处，曾是柘林镇个一座村，也曾是只集镇。嘉庆《松江府志》箇能描述伊：“华亭东南濒海，自柘林堡延袤而西数里为漕泾，中间地势拗入者，是名漴缺。”

1301年，因为宋朝造个里护塘畀海水冲烂脱，故咾从漴缺开始造新个海塘，后人叫伊元大德海塘。1473年，箇段海塘曾全线翻新重新弄过。

因为箇只集镇曾靠近杭州湾，箇面老早也是抗倭前线。嘉靖32年（1553年）十月，一百多名倭寇上岸，勒拉戚木泾、金山卫等地烧杀劫掠，嘉靖33年正月，倭寇又侵略松江府沿海地区。同年农历三月廿七，九十多名倭寇登陆漴阙，冲到松江府城，拿粮仓里向个粮食通通烧脱。1575年五月底，海宁海啸，漴阙海塘决堤，房子畀水冲烂脱，几万人故脱，海水拿田没脱，变成功盐碱地。

1634年，漴缺附近个塘段畀大潮冲开。拿涌水个地方堵牢以后，松江知府方岳贡、华亭知县张调鼎决定改造石海塘，工期一年，箇是上海头一趟出现料石塘。1640年，料石塘段两面个土塘又畀海冲烂脱，故咾石塘往两面延伸。

1684年，江海关一开始设置拉箇埭，后些来因为房子狭，两年后搬到上海县去哉。

1726年，造捍海石塘，西到漴缺，东到堰墩湾。

1937年11月，日军登陆金山卫，王子隆个部队反抗，让漴阙呒没畀烧脱。日军占领上海，经常抢物事，贼骨头也出来哉，老百姓侪逃出去，只挺穷人家还憕拉迭头。1950年，以梅林泾为界，箇头划进奉贤县胡桥乡，后些来併进柘林镇。箇面也曾变成功奉贤县海滨医院，专门治疗麻风病、传染性肝炎个病人。

## 参见
* 华亭东石塘
* 上海化学工业区

## 参考来源
新泾港

**新泾港**，又叫**新泾**、**新泾浦**，是上海市一条经过长宁区搭仔闵行区个河浜，是吴淞江个支流。伊北起吴淞江，南到淀浦河。元朝开始一直到清朝，新泾港一向是船去东海个重要通道。1956年，当地政府疏浚新泾港。2004年，闵行区再对新泾港进行一轮个整治。

## 参考资料
1956年

## 大事记
* 2月6号，中国国务院发布《关于推广普通话的指示》，勒拉全国范围里向推广普通闲话。
龙华区（上海市）

**龙华区**是上海市一個已经撤销脱个区。伊西到松江縣，南贴上海縣，东临黃浦江。1956年3月，龙华区同新泾、真如两只区合併成西郊区。伊个范围今朝是徐汇区个一部分。

## 参考信息
十六铺

**十六铺**是上海市个一块地方，一般性指个是黄浦区东南部黄浦江同中华路、人民路（也就是上海老城厢个城墙）当中个地区。

十六铺箇只名仔是1860年代个辰光出现个。伊个辰光，为了防备太平军，清朝地方官员拿县城内外个商店组织起来，组成16只“铺”，搞些治安搭公共事务。箇当中，十六铺是面积顶顶大个只“铺”，包括县城大、小东门外头，西到城墙，东到黄浦江，北面小东门大街同法租界贴壁壁，南到万裕码头街、王家码头街。1909年，上海县地方自治，铺畀取消脱，只挺十六铺箇只名字还勒拉用，箇是因为十六铺地理位置好，清嘉庆、道光个辰光已经是南北沿海航运个枢纽哉，从箇埭向南一直到陆家浜，停拉交交关关个船搭仔舢板，是有名个码头区。

十六铺客运码头也有名气个，勒拉箇埭好买着去浙江沿海地区个船票。必过因为公路、铁路、飞机个竞争，船运咾快就呒没啥人乘哉。十六铺客运码头用到2003年9月份，挺下来个少数客运线路搬到吴淞口个上海港客运中心。2004年12月，十六铺客运码头拆脱，造了只水上旅游集散中心。

## 参考信息
大柏树

**大柏树**，是上海市虹口区东北部到杨浦区西北部个一只地名，一般性指逸仙路、汶水东路、中山北一路、曲阳路、邯郸路五条马路交汇个五岔路口一带。

雍正2年（1724年），大柏树地区划进宝山。直到20世纪初，大柏树附近还是农田。1928年后，当地随江湾镇一道进入上海特别市，逐渐发展。1937年抗战爆发，箇面变成上海城北个军事要地。淞沪会战结束后，日军起碉堡，以1932年死拉江湾镇个大日本帝國第9师团联队长林大八个名字命名，叫箇個地方**大八辻**（“大八路口”个意思）。因为箇只**[[辻]]**字是和制汉字，所以当地中国居民叫伊**大八寺**或者**大八字**。

抗战胜利后，上海市政府认定“大八寺”是敌性地名，曾下令改叫“逸仙路”，呒没成功。1984年，上海市政府拿当地划进虹口区、杨浦区，第二年虹口区部分搞了只大八寺街道办事处。箇個辰光，弗少人反映大八寺是日本占领军留下来个名字，故咾勒拉1988年，大八寺街道改名成运光新村街道。1989年3月20号，上海市人民政府发布通知（沪府办［1989］45号），叫大家拿所有同大八寺相关个地名、店名、站牌名侪按照上海闲话谐音改成“大柏树”。

1993年，运光新村街道合併进曲阳路街道。

## 外部资料
*上海市人民政府办公厅关于本市第九批道路、居民地命名、更名问题的通知（摘编）
*虹口区志·曲阳路街道
下海庙

**下海庙**，又叫**夏海庙**、**义王庙**，勒拉上海虹口区东南面个昆明路73号，也就是提篮桥地区，名称来源是下海浦。伊清乾隆年间造个，是间佛教活动场所，建筑面积约1800多平方米，拢总有三殿，前殿是大雄宝殿，供奉释迦牟尼佛、观音，地藏菩萨。后殿供奉西方三圣、千手观音等。东殿供奉天妃娘娘等。抗日战争初期，日军拿伊炸脱。1941年，下海庙重造，有36間廟屋，占地约300平方米。1990年，上海市佛教协会再次计划修复下海庙，恢复为佛教活动场所。1992年1月30号，修复后个下海庙正式开放。

## 参考信息

## 外部鏈接

* 下海廟官網
南大路站

**南大路站**是上海轨道交通15号线个车站，勒拉上海市宝山区祁连山路南大路十字路口，拢总4個出入口，2021年1月23号跟15号线一道正式啟用个。

## 参考信息
姚虹路站

**姚虹路站**是上海轨道交通15号线个车站，勒拉上海市长宁区搭仔闵行区区界浪，古羊路姚虹路路口西面，古北新区南面，拢总3個出入口，2021年1月23号正式啟用个。

## 参考文献

## 外部链接

*上海地铁—姚虹路站车站信息
罗秀路站

**罗秀路站**是上海轨道交通15号线个车站，勒拉上海市徐汇区老沪闵路罗秀路十字路下头，拢总3個出入口，2021年1月23号跟15号线一道正式啟用。

## 参考信息
福喜事件

**福喜事件**，指个是勒拉2014年7月20号媒体发现并报导个，福喜集团勒拉中国上海个子公司（上海福喜食品有限公司）向麦当劳、肯德基等饭店提供过期原料个事体。箇桩事体导致上海福喜食品有限公司畀政府查封脱。2016年2月1号，上海市嘉定区人民法院一审宣判，10名被告人全部判一年零七个月到三年弗等个有期徒刑。10月3号，上海市食品药品监督管理局证实，上海福喜食品有限公司搭仔欧喜投资（中国）有限公司拢总罚款2428.5万元人民币。

## 经过
2014年7月20号，上海电视台新闻综合频道搭仔东方卫视报道上海福喜公司向麦当劳搭仔肯德基提供过期原料个事体。电视台讲，根据公司个生产计划，原料解冻间当日要用18吨个麦乐鸡原料，当中有交交关关过期脱毛半個号头个鸡皮搭仔鸡胸肉。绞肉机拿过期个原料绞唻粉粉碎，裹上三层浆粉，高温油炸就做出来麦乐鸡哉。为咾加强对供应商个管理，每隔一段辰光，麦当劳等客户侪会得上门参观检查。记者发现，每趟检查前一日，上海福喜个质量把控部门侪会得发邮件通知生产单位，让伊拉检查当日各条生产线浪“不能有次品”（弗好有次品）。工人表示，万一让客户晓得伊拉个过期原材料，订单会得畀伊拉取消脱。2014年6月10号，上海福喜各部门个主管侪收到箇能样子个一封邮件，要求“物料延长保质期至本周末，明天安排生产”（物料延长保质期到箇个周末，明朝安排生产）。迷你小牛排每日要用5吨个肉，现场个工人直接讲个，伊拉只肉侪臭个，已经过期脱能超过7個多号头哉。另外，箇些产品个生产数据侪自家改过啦。箇些过期个原材料还优先安排供应中国市场。

曝光以后，食药监、公安、媒体等全部拥到上海福喜。最早到个食药监部门夜到头七点多就到哉，畀保安拦牢毛一個钟头。夜到头11点钟，上海市食药监部门表示，伊拉已经查封箇家企业。

7月21号，全国各地食品药品监督管理局组织力量，对相关个洋快餐品牌个供货渠道进行检查，要求所有个问题产品全部下架，部分麦当劳门店罪过咾咾个只好卖薯条搭仔鱼柳。同一日中午，调查人员约谈福喜工厂相关负责人。工厂质量部经理表示，用过期原料箇桩事体是高层直接授意个。

7月22号，上海市食药监局表示，上海福喜公司涉嫌有组织实施违法生产经营食品行为，相关责任人已经控制牢，伊个辰光有5家头畀伊刑拘。广东省食品药品监管部门对广州福喜公司检查，发现箇家公司呒没肉制品加工，河北廊坊市大厂县个福喜公司正常生产，卫生查唻更加严格。

8月3号，上海市副市长、上海市公安局局长白少康勒拉上海人民广播电台《市民与社会》节目里向讲，上海福喜食品公司又有高管畀伊抓牢，目前已刑拘6個高管。

8月27号，国家食品药品监督管理总局副局长滕佳材表示，福喜事件箇桩事体会得向社会公布最终结果个。8月29号，上海福喜食品有限公司高管胡骏等6家头因涉嫌生产、销售伪劣产品罪畀上海市人民检察院第二分院依法批准逮捕。

2015年9月30号，上海市人民检察院宣布，上海福喜食品有限公司、河北福喜食品有限公司相关负责人杨立群等10名被告人，涉嫌生产、销售伪劣产品罪，上海市嘉定区人民检察院向嘉定区人民法院对伊拉提起公诉。

2016年2月1号，上海市嘉定区人民法院一审宣判，10名被告人犯生产、销售伪劣产品罪，判一年零七个月到三年弗等个有期徒刑，并判上海福喜、河北福喜两家公司罚金人民币120万元。当中杨立群（澳大利亚籍）判有期徒刑3年，处罚金人民币10万元，驱逐出境；挺下来9家头判一年七个月到二年八个月弗等，罚金3万到8万元弗等。箇当中有4家头适用缓刑。10個人侪上诉。2016年7月1号，上海市第三中级人民法院对上海福喜食品有限公司、河北福喜食品有限公司犯生产、销售伪劣产品罪作出二审终审判决，维持原判。10月3号，上海市食品药品监督管理局证实，上海福喜食品有限公司搭仔欧喜投资（中国）有限公司拢总罚款2428.5万元人民币，吊销並注销相关食品生产许可证，排拉上海食品严重违法失信黑名单里向。

## 参考信息
苏州高新有轨电车

**苏州高新有轨电车**，也叫**苏州高新区有轨电车**，指个是勒拉苏州高新区个有轨电车系统，远期规划里向讲，会得拢总造6条线路，箇么总长呢好达到80公里个，目前实际运营个只有2条线路。

苏州高新区有轨电车1号线是中华人民共和国运营里程顶顶长个有轨电车线路，2号线么是运营平均速度顶顶快个有轨电车线路。

## 线路列表

有轨电车1号线东起狮子山，西到西洋山，全长25.76公里，有14個站头，好换乘苏州轨道交通1号线搭仔3号线。有轨电车2号线两头侪好分成两個方向，西面呢，一只方向从有轨电车1号线个龙康路站出发，另外一只方向呢从南京大学苏州校区东门出发，到航船浜站两只方向合拉一道，往东到鸿福路站呢又拆成两个方向，一面去苏州新区火车站，另外一面去文昌路站，侪可以换乘苏州轨道交通3号线个，2018年8月31号通车试运营个。箇当中呢，从规划浪来讲，南京大学东站到航船浜箇1.8km是属于T5线个，2023年8月28号开通运营。

## 特色
站间距大唻野花花，故咾苏州有轨电车个旅行速度较快，1号线个旅行速度有32km/h，2号线个更加有33km/h，到2021年年底，箇两条线路是中国唯二个旅行速度超过30km/h个有轨电车线路。

1号线沿线个路口大多数侪是有条件信号优先个，有些红路灯甚至用个是绝对信号优先。2号线勒拉建成区则用高架车站个形式来提高运营效率，生怕大货车撞拉有轨电车浪，伊还选择下穿312国道。

苏州高新区有轨电车个票价是2元一票制，苏州市民卡刷卡好享受7折优惠搭仔换乘优惠。站台浪搭仔车厢里向侪配备自动卖票机。

## 参考信息
阿拉斯加航空1282号班机事故

**阿拉斯加1282号航班事故**，发生垃2024年1月5号，阿拉斯加航空一班从波特兰国际机场飞往安大略国际机场个定期国内航班。起飞后弗久，箇部飞机上一扇呒没用个紧急出口浪个机身组件飞出去，导致飞机快速减压，飞机豪𢜶飞回波特兰国际机场。事故当中呒没人伤亡。箇趟事故是波音737 MAX系列复飞以来第一趟事故。

事体发生以后，阿拉斯加航空主动临时停飞渠机队里向全部65架同型号个飞机，必过第二天（1月6号）中午复飞当中18部最近刚检修过紧急出口个MAX 9。美国联邦航空管理局发布了紧急适航指令，要求737 MAX 9飞机全部停飞，对紧急出口安全门做过检查以后才好复飞；当天夜到头，阿拉斯加航空再貤停飞先前复飞个18架飞机。

欧洲航空安全局、英国航空监管机构等也表示，会得要求所有运营737 MAX 9飞机个航空公司遵守美国联邦航空管理局指令个要求，先检查再复飞。

## 参考信息
江湾镇街道

**江湾镇街道**，上海市虹口区个一只街道办事处，由“江湾镇”发展过来个。伊面积4.17平方公里，东到逸仙路，西到江杨南路、西折沿场中路、南向沿西泗塘、东向沿江湾市河、到水电路市河桥后再向南沿水电路，南面是汶水东路，北面是安汾路，政府驻地勒拉丰镇路300号。

## 外部链接
* 关于撤销虹口区江湾镇建制设立江湾镇街道办事处有关事宜的报告
* 上海地方志·江湾镇

## 参见
* 江湾镇
* 杨浦区
** 新江湾城街道
滁宁城际铁路

**滁宁城际铁路**，运营名字是**宁滁线**，又叫**南京地铁S4号线**、**滁州轨道交通1号线**或者**南京至滁河市域（郊）铁路**，是连接中华人民共和国江苏省南京市搭仔安徽省滁州市个城际轨道交通线，全长约55公里，箇当中南京段长约5.7公里。作为南京都市圈轨道交通网个城际线路，箇条线用个是市域D型车。

2018年12月30号，线路滁州段一期工程开工，二期工程勒拉2019年12月26号开工。2021年12月28号，南京段正式开工。2023年6月18号，线路一期开通试运营；6月28号，一期、二期工程正式通车。

目前因为汊河到南京段还呒没造好通车，故咾滁宁城际铁路目前单独一条线，没办法同南京地铁其他线路进行直接换乘。

## 线路
滁宁城际铁路西从滁州高铁站出发，先后经过安徽省滁州市南谯区、琅琊区、来安县搭仔江苏省南京市浦口区，东到南京北站，全长54.7公里，拢总17只站头）当中有10站勒拉2023年6月28号个辰光就开通运营哉。

## 参考
刘村站

**刘村站**是南京地铁S3号线个车站，勒拉江苏省南京市雨花台区板桥街道绕城公路路壗边。刘村站是S3号线小交路个终点站。

## 参考
高东生态园

**高东生态园**，勒拉上海市浦东新区高东镇新园路998号，面积约1300亩，里向有座湖，同西面个外环运河连拉。公园里向有樱花、梅花等好看，还有畀游客专门搭帐篷个地方，是上海外环绿道个组成部分之一。

## 历史
高东生态园是浦东新区2005年生态专项工程个一只项目，伊人工湖水系是2008年造好个。2008年3月25号上半天，上海市委书记俞正声、上海市长韩正，上海市人大常委会主任刘云耕，上海市政协主席冯国勤，上海市委副书记殷一璀等人勒拉高东生态园参加植树活动。

## 参考信息
干支

**天干地支**是十天干搭仔十二地支个合併讲法，经排列组合好搭配出六十对，箇么就拿伊当作一只周期，循环往复，满一轮叫一個甲子。

## 六十個花甲子起始
天干地支个起始點為年前个，换算后就是天干地支纪年法。
田北辰

**田北辰**（，），香港政治人物搭仔商人，田北俊个弟弟。伊做过多项公职，包括九广铁路公司管理局主席等，目前是港区全国人大代表、香港立法会议员（新界西北）。
松糕（上海）

**上海松糕**是一种上海小喫，伊是用大米粉、糖搭仔水做出来个，当中还会得嵌拉红豆。有个松糕里向馅头是红豆沙个。宋美齡邪气欢喜吃松糕，去仔臺灣么还让人家圓山大飯店提供箇种小吃。松糕也是上海市浦东新区高桥镇个四大糕点之一。

## 参考
郭家麒

**郭家麒**（，），香港政治人物，香港泌尿外科專科醫生，祖籍广东揭阳，香港养出来香港长大个，曾做香港香港立法会新界西地区直选议员。
引翔港

**引翔港**是上海市杨浦区长阳路搭仔宁武路路口附近个一個地名。箇只地名是从同样名字个一条河浜来个。长阳路本生是高塘浜（也有叫周塘浜个），宁武路本生是引翔港，明朝万历年个辰光，两条河浜交汇个地方有仔只村，后些来变成集镇，又叫**引翔鎮**或者**引翔港镇**。中华民国十七年（1928年）划畀上海特别市，引翔乡改为**引翔区**。

1899年，引翔港镇南面一部分，也就是今朝个长阳路以南个部分，畀圈进公共租界里向，后些来日本人勒垃箇面开纺纱厂咾啥个，对过个华界里向也开三友实业社纺纱厂。1932年，日本人勒垃箇面个三友实业社搞出日僧事件，爆发一二八淞沪战争，引翔镇个房子炸光脫哉。1937年淞沪会战个辰光，日本军又拿引翔镇个房子清光。后些来么变成棚户区。1980年代，引翔镇棚户区拆脱，造小区。现在有引翔港小区。
郭榮鏗

**郭榮鏗**（，），加拿大养出来个人，前香港立法會議員。伊曾签署反对港区国安法个声明、争取外国制裁、否决财政预算案。2020年11月11号，中共全国人大常委会做出决定，由特区政府宣布伊立马无脱立法会议员资格。2021年，伊重新拿回来加拿大国籍並放弃脱中国香港国籍。
鄭松泰

**鄭松泰**（；），绰号“泰博”，香港社会学学者搭政治人物，前香港立法院议员。2021年因为伊呒没办法通过香港立法会资格审查咾，伊个席位呒没哉哉。
卸甲甸站

**卸甲甸站**是南京地铁S8号线个车站，勒拉江北个江北大道芳庭路十字路口南面，是座三层楼高个高架车站。

箇站叫箇個名字是因为当年项羽带拉帮小兵勒拉箇面脱脱身⊥个盔甲进行休息，导致箇块地方叫卸甲甸。
海棠糕

**海棠糕**，有叫**野鸡蛋糕**咾啥个，是一种江南一带行个传统豆沙馅头个小喫，长唻像海棠花，故咾叫箇只名字。伊是清朝个辰光，苏州地区做出来个小喫。

伊外层是面粉皮，里向是豆沙馅头或者鲜肉馅头，外头再加上糖、猪油、红、绿颜色个瓜丝、瓜子、芝麻咾啥，高头盖一直有白糖个铁板，摆拉煤炉浪烤熟，就好喫哉。

## 参考
上海中山公园

**上海中山公园**（英语：Zhongshan Park；上海闲话：tson sae kon yoe），一座勒拉上海长宁区内环内个公园。总面积21.42万平方米，箇当中水域面积1.22万平方米。

中山公园老底子叫伊**兆丰花园**或者**极司非而花园**（英文：），本来是英国兆丰洋行行长、地产商霍格（Hogg）勒拉上海西郊个私家花园。1914年，上海公共租界工部局拿伊个一部分改造成公园，叫伊兆丰公园，是越界造路个一部分。1943年，日本占领军拿租界交还畀汪精卫政权，兆丰公园改名成中山公园，箇只名字一直用到现在。

2016年6月30号开始，中山公园变成功24小时开放个公园。2022年9月8号上半天，中山公园万航渡路沿线个围墙拆脱。2023年6月25号，北横通道占用个陈家池、大石桥两处景点恢复开放。2024年10月26号，中山公园发布公告，表示内部调整，公园从2024年10月27号下半天14点钟开始闭园，恢复开放辰光另行通知。

## 参考信息
王家厍

**王家厍**（上海话拼音：hhuanggaso），貤写作**王家沙**，是上海静安区东面一只社区。箇面有爿老字号王家沙点心店，就是用地名起个名字。

王家厍本生是清朝道光年间形成个村落，居民主要姓王。咸丰年个辰光，太平军逼近上海，上海公共租界向西越界造路，拿箇面圈起来造陆。1899年，上海公共租界拿箇埭圈进公共租界个西区。目前，箇面西到泰兴路、北到北京西路、东到大田路、南到南京西路，主要是住宅。
孤星行动

**孤星行动**（）是从2021年3月份开始，由德克萨斯州公共安全部搭仔德克萨斯州军事部勒拉德克萨斯州南部，也就是美国同墨西哥个边界浪开展个联合军事行动。德克萨斯州州长格雷格·阿博特表示，孤星行动是为了遏制非法移民、非法毒品贸易搭仔人口走私。必过伊对待非法移民个方式受到联邦政府个批评，认为伊拉拿移民控制拉格兰德河浪是弗人道个。

2024年1月11号，德克萨斯州州长格雷格·阿博特发表紧急声明授权，德州个国民警卫队控制只伊格尔帕斯个谢尔比公园，拿格兰德河河浜边浪用铁丝网拦起来。碰巧箇段辰光，三名非法移民勒拉横渡格兰德河个辰光淹死，引起争议，德克萨斯州弗服从美国最高法院 ，冲突升级。1月25号，美国25名共和党籍州长发表声明支持德克萨斯州州长格雷格·阿博特个做法。

## 参见
*美国德州伊格尔帕斯冲突

## 参考
格雷格·阿博特

**格雷格·阿博特**（；），美国一位共和党政治人物，2015年开始担任第48任德克萨斯州州长。当州长前，伊曾是德克萨斯州州检察长，是得州重建时期以来第二位共和党籍个州检察长。

1984年，阿博特勒拉休斯敦橡树河社区慢跑个辰光畀一棵橡树拷伤脱，箇嗖残疾，一直要用轮椅。
轮椅

**轮椅**是一种装有轮盘只凳，是畀行动弗便当个人替代走路个辅助技术。通常是伤人、病人、残疾人、老年人等脚弗便当个人用轮子，方便伊拉出去运动。轮椅好分成手动轮椅搭电动轮椅两种，也好按照好弗好抈起来进行分类。
静力平衡

一只物体或系统，受到多個力作用，假设合力为零（ \sum F = 0 ），对任何一点个合力矩也为零（ \sum M = 0 ），箇只物体或系统个速度亦为零，箇么箇物体或系统就叫**静力平衡**或者**静态平衡**（Static equilibrium）。也就是讲，物体静力平衡就说明伊静止弗动。

## 例子
### 二力平衡

两個力互相平行，方向弗同，作用拉同一直线上个辰光，当箇两個力大小相等个辰光，两個力达到**静力平衡**。

### 三力平衡

三個共面且弗平行个力延长线交拉一点浪，好组成一只个三角形，箇么三個力达到**静力平衡**。

## 参考文献

## 参见
*力学
*牛顿运动定律
*静力学
*三力平衡
洋泾浜英语

**洋泾浜英语**（），一种皮钦语。因个发音同（白鸽）一样，所以英文弗识个人有叫伊**白鸽英语**（）个。由于中文谐音，有叫伊**洋泾帮**个。洋泾浜英语是19世纪中外商人用个皮钦语，只有口头形式，呒没统一个书面形式，变体交交关关。伊是英语同上海闲话个结合产物，一定程度上受到宁波言话搭粤语个影响。伊语法弗符合英语习惯，语音受汉语影响，流行于伊个辰光个上海洋泾浜周边地区，故咾叫箇個名字。伊只是“中式英语”个一部分，但是经常用来指代中式英语。

## 名称来源

洋泾浜是上海一条小河浜，好通到黄浦江，从今延安东路外滩向西流到今朝个西藏南路伊面。19世纪，英国、法国陆续勒拉上海开租界，洋泾浜正是英法租界个界浜。开租界以后，同外国人个贸易需求弗断增加，必过中外商人言话弗通，“洋泾浜英语”便出现哉。

## 演变
洋泾浜是上海一条小河浜，好通到黄浦江，长约2公里，宽弗足20米，是上海英、法租界个界浜，所以叫箇只名字。勒拉同外国人交流个辰光，逐步形成箇种以上海闲话结构为主，英文单词夹花个洋泾浜英语。

后些来，其他地方个商人为咾有直接同外商交流个机会，纷纷学习英语。宁波商人涌进上海，乘枪势里出版商出版《英话注解》，用汉字畀英语注音。因为箇本书六位作者侪是宁波人，故咾用个发音自然是宁波言话。箇记洋泾浜英语逐渐变为英语、上海闲话、宁波言话个混合形式，各种出版物越来越多，成为伊个辰光广泛使用个中英商业语言。

中华人民共和国成立以后，洋泾浜英语个使用环境消失，大家也就弗用弗学哉。改革开放后，上海个对外贸易重新得到重视，老百姓英语水平弗断提高，“洋泾浜英语”逐渐成为形容英语弗标准个贬义词。

## 学习
洋泾浜英语个著名教材当属下段手册。箇本手册用吴语宁波言话写个，汉字只是用来标音个，短短几句言话有弗少英语个常用词。箇本手册版本弗少，下头是一种比较全个版本（括号里向，斜杠前是宁波言话发音个吴语拼音，斜杠后是英语原词）：
*来是**康姆**（khaonm / come）去是**谷**（koh / go），二十四是**吞的福**（thentihfoh / twenty-four）。
*是叫**也司**（yasy / yes）勿叫**诺**（noh / no），如此如此**沙咸沙**（soghaeso / so and so）。
*真讚**佛立谷**（vahlihkoh / very good），靴叫**蒲脱**（buthah / boot）鞋叫**靴**（shiu / shoe）。
*洋行買辦**江摆渡**（kaonpadu / comprador），小輪叫**司汀巴**（sythinpo / steamer）。
*茶叫**梯**（thi / tea）翘梯请吃茶，**雪堂**（shihdaon / sit down）雪堂请侬坐。
*烘山芋叫**扑铁秃**（phohthihthah / potato），东洋车子**力克靴**（lihkhahshiu / rickshaw）。
*打屁股叫**班蒲曲**（paebutshoh / bamboo chop），混账王八**蛋风炉**（daefonlu / daffy low）。
***那摩温**（namouuen / number one）先生是阿大，跑街先生**杀老夫**（saehlaufu / shroff）。
***麦克**（mahkhah / mark）麦克钞票多，**毕的生司**（pihtihsansy / fifty cents）当票多。
*红头阿三**开泼度**（khephahdu / keep door），自家兄弟**勃拉茶**（bahladzo / brother）。
*爷要**发茶**（fahdzo / father）娘**卖茶**（madzo / mother），丈人阿伯**发音落**（fahinloh / father-in-law）。

## 参考
*上海大学钱乃荣《上海语言发展史》
宋孝武帝

**宋孝武帝刘骏**（430年9月19号—464年7月12号），字**休龙**，小字**道民**，是南北朝辰光刘宋第四位皇帝，宋文帝搭路太后个儿子。435年，封**武陵王**。453年3月16号，宋文帝畀太子刘劭杀害。5月20号，伊勒拉新亭称帝，搭沈庆之等率军讨伐。5月27号，伊攻占建康后斩杀刘劭，改年号为孝建。457年2月10号又改年号为大明。

## 参考
*《宋书／卷6》
*《南史／卷2》
上海英租界

**上海英租界**（），是上海道台宮慕久同英国领事巴富尔按照《中英南京条约》，勒拉1845年11月29号个辰光，勒拉上海洋泾浜北面开设个以英国侨民为主个居留地。伊是中国近代历史上第一個居留地搭仔租界。

租界刚划定个辰光僅规定仔东南北三面个边界，到1846年再明确规定英租界个西界。1848年，上海英租界扩张，11月27号新订界址，向西扩张到今朝个西藏中路。1863年，英租界同上海美租界合併成上海公共租界。
加隈亚衣

**加隈亚衣**（，），是日本平成、令和辰光个声优搭歌手。佢生勒福冈县，是Mausu Promotion个所属成员。2012年4月，佢勒拉游戏《静籁之空 ～献给失落之星个诗～》中首次担任配音个角色。

## 参考
锡澄轨道交通S1线

**锡澄轨道交通S1线**，又叫**无锡地铁S1线**，**无锡至江阴城际轨道交通**，**锡澄靖城际**，是连接无锡市区搭仔江阴市个一条城际铁路，是江苏省沿江城市群城际轨道交通网个组成部分。2024年1月31号，锡澄轨道交通S1线正式开通运营。

## 参考
工程力学

**工程力学**，也叫**应用力学**，是研究宏观物质运动规律搭仔渠勒拉工程上个应用个科学，基本原理是经典力学（静力学、动力学）。伊也好分成静力学搭仔动力学两個部分，研究物体个受力情况搭仔运动。

## 参考
粉尘燃烧

**粉尘燃烧**（），也好叫**粉尘火灾**（），指悬浮拉封闭或狭小空间当中，或者户外环境个可燃粉尘颗粒燃烧。封闭空间里向，假使粉尘个浓度足够高，就会得出现**粉尘爆炸**（）。

## 实验图

File:Dust explosion 00.jpg|实验装置
File:Dust explosion 01.jpg|散面粉
File:Dust explosion 02.jpg|点燃面粉云团
File:Dust explosion 03.jpg|火球迅速扩散
File:Dust explosion 04.jpg|巨大个辐射热能，面粉全部被点燃
File:Dust explosion 05.jpg|火球搭热气体上升
File:Dust explosion 06.jpg|爆炸个结果：地上散拉呒没烧起来个面粉
高昌庙

**高昌庙**是上海历史浪个寺庙，也是上海历史上一只地名。江南制造局附近叫**高昌庙**，半淞园路搭仔高雄路原名**高昌庙路**，侪是因为箇座高昌庙。

高昌庙本来是**立学庵**，南宋辰光造个，後來伊变成功高昌乡个土地庙，明代改名为高昌庙，又叫**高昌司徒庙**，**北高昌庙**。清朝咸丰十年（1860年)太平军东征个辰光，高昌庙曾畀清廷征来当洋枪队个兵营，庙也拉箇個辰光被破坏脱，僧品涵拿庙迁到浦东六里桥，改名**立雪庵**。同治五年（1866），慧朱重造高昌庙，占地约1亩，是临济宗寺庙，后来尼姑住拉迭埭。

光绪五年（1879），江南机器制造总局扩建，高昌庙被征地征脱。江南制造局总办李兴锐拿高昌庙搬到江南机器制造总局西北。光绪十五年（1889)，高昌庙个尼姑又建座庙，叫伊**老高昌庙**。江南制造局搬过去隻庙叫伊**新高昌庙**。宣统元年（1909），新高昌庙划畀江南制造局管理。两座庙侪勒拉今朝个制造局路、龙华东路、高雄路交汇处，边丄有上海南站，逐渐形成工业集聚。上海光復个辰光，为咾打箇個江南制造局，新高昌庙被炸脱。中华人民共和国成立以后，勒拉制造局路749号个老高昌庙改为公益塑料厂。
## 参考
二力平衡公理

**二力平衡公理**指当系统只受两個力作用个辰光，箇隻物体哪能再好平衡。

作用拉刚体上个两個力，使刚体保持平衡个充要条件是：箇两個力大小相等、互相平行，方向相反，作用拉同一直线上。

## 參見
*力學
*牛頓運動定律
*靜力學
*三力平衡
条头糕

**条头糕**，一种江南地区个传统特色糕点，一条一条个，外层是糯米做个皮子，里向卷豆沙。好直接喫，也好勒拉表面撒上桂花，又叫**桂花条头糕**。

## 历史
条头糕最早是苏州个苏式糕团。苏州人移民到上海後，苏式糕团也传到上海。乔家栅、沈大成、上海杏花楼酒家侪有条头糕卖。後些来，条头糕又傳到江苏浙江一带。

## 参考
质心

**质心**（）是多质点系统个质量中心。如果对箇点施加一個力，系统会得沿力个方向运动、弗会得转。质点位置对质量加权求平均就好算出质心个位置。

除脱均匀重力场个情况，同一物质系统个质心搭仔重心通常弗勒拉同一個假想点上。
白马泾站

**白马泾站**是苏州轨道交通11号线个一只中间站，勒拉江苏省苏州市昆山市玉山镇前进西路白马泾路十字路口，2023年6月24号开通运营个。

## 参考
高境庙

**高境庙**是上海历史上一座庙，勒拉今朝上海交通大学附属中学里向。箇只庙个名字一度成为周边个地名，现在是高境镇名字个由来，附近还有只同样叫“**高境庙**”个公交车站。

## 历史
高境庙本生是道教场所，1924年以后道教、佛教徒侪勒拉箇面祭拜。一二八事变个辰光，因为国民革命军十九路军指挥部勒拉高境庙，故咾高境庙一带个房子畀炸唻精光。1937年淞沪会战个辰光，由于高境庙边浪个岭南大学上海岭南分校是国民革命军个指挥部，日军拿岭南大学上海岭南分校搭仔附近个高境庙侪炸唻一遍，炸唻高境庙只挺断垣残壁。

抗日战争结束以后，高境庙主持杨姓道士募集资金重造箇只高境庙。1966年，高境庙被拆脱。1980年，因为要疏浚河浜，高境庙庙址一部分坍脱，一部分划进上海交通大学附属中学。

## 参考
豆沙

**豆沙**，东亚地区常见个小喫材料，是用磨成泥个豆子混糖做出来个。通常会得用赤豆或者绿豆。
齐武帝

**齐武帝萧赜**（440年—493年8月27号），字**宣远**，是南北朝辰光南齐第二位皇帝，齐高帝搭刘皇后个长子。482年4月11号到493年8月27号在位，年号是永明。伊是南齐史上统治辰光顶长个皇帝，任内施行检籍、与民休息，将南齐个国势推到高峰，史称**永明之治**。必过，检籍影响交关人个利益，永明三年（485年），富阳唐寓之因为检籍个辰光畀人查出来假冒户籍咾，叛乱哉，导致永明八年（490年）决定停止检籍。493年8月，伊死脱后谥**武皇帝**，庙号为**世祖**，葬勒景安陵。

## 参考
*《南齐书·卷3》
*《南史·卷4》
苏州日租界

**苏州日租界**是近代中国5個日租界之一（另外4個是天津日租界、汉口日租界、 重庆日租界搭仔杭州日租界）。是苏州惟一个租界。

## 历史
### 设立
光绪廿三年三月（1897年），根据《马关条约》，苏州藩台衙门、苏州海关道搭仔日本驻上海总领事签定《苏州日本租界章程》，拿城南盘门外头、京杭大运河边浪个青旸地约484亩地租借畀日本。

### 收回
1943年交还畀汪精卫政府。

## 经济
各国个洋行，甚至日本自家个商业，几乎侪选择设拉阊门附近，而弗是设拉租界里向。1907年，沪宁铁路从苏州城北经过,**苏州日租界**更加呒没啥商业哉。

## 参考
阊门

**阊门**是苏州城西北面城墙浪一座城门，附近曾因商业繁荣而出名。

箇扇门最早是勒拉春秋时期造个，是阖闾大城个八座门之一。前506年，孙武、伍子胥等就是从箇個阊门出发，领咾一帮吴国士兵去讨打楚国个，凯旋也是从箇面回来个，故咾阊门亦叫**破楚门**。

明清时期，阊门是座带有瓮城个水陆城门。陆城门有东西两道城门搭仔南、北两个童梓门。门外头有吊桥，门里向就是阊门大街（今朝个西中市）。南童梓门连咾今朝个南新路，北童梓门去北码头。水城门勒拉陆城门北面，跨下塘街河。门外有聚龙桥。

1934年阊门仿照金门，改造成罗马式个城门，有三只门洞，当中只是车行道，两面只是人行道。1958年大跃进运动个辰光，阊门畀人拆脱，城砖扒下来用来造炼钢铁个土高炉。2006年，苏州市人民政府重造古阊门。

## 参见
*山塘街
*庚申之劫
宝带门

**宝带门**，又叫**小东门**，是上海明、清时期个城门。

宝带门勒拉今朝上海市黄浦区人民路搭仔中华路两条半圆形环路个东部交汇处，东西向道路是方浜中路、方浜东路搭仔东门路。

## 历史
明嘉靖年，为咾防卫倭寇入侵，修上海城墙，宝带门是伊个辰光开个6座城门之一。

宝带门门外是黄浦江码头搭仔十六铺商业区，门里向直通城隍庙商业区，一向是上海老城闹猛个地方。

### 拆脱
1912年（民国元年），上海拆城墙，宝带门畀人拆脱，护城河畀填脱，改成民国路（人民路）、中华路两条马路。小东门继续当地名搭仔电车站名。今朝小东门里向一段方浜中路被开辟成“上海老街”。附近还有一条“宝带弄”受宝带门名字个影响。

## 参考
蒲匯塘

**蒲汇塘**，又叫**蒲肇河**，上海浦西中南部一条河浜，西面是蟠龙港，当中同小涞港、横沥港、新泾港交会，经七宝镇、虹桥镇到漕河泾镇，东面是龙华港。淀浦河青浦镇向东到打铁桥箇一段本来是蒲汇塘，1971年改成乃朝伊隻名字。

老底子，河道向东是肇嘉浜，还好连牢日晖港进黄浦江，後些来因为肇嘉浜畀填脱，改成向南借道穆家港去漕河泾，接龙华港去黄浦江，是朱家角、泗泾、七宝咾啥个市镇去上海个重要水路，现在伊个排灌、航运功能畀淀浦河取代脱。1950年代，一段蒲汇塘畀填平哉，变成蒲汇塘路，来勒今朝徐家汇街道个西南部。

## 参考
札幌市电车

**札幌市电车**（）是由札幌市交通局全资持股子公司营运个有轨电车。

## 资料
* 路线长度：8.90公里
* 轨距：1067毫米
* 车站数量：24
* 双线路段：全线（除开起点站终点站）
* 电气化路段：全线（直流电 600V，架空接触网）

## 车站
水潽蛋

**水潽蛋**，一种去壳煠鸡蛋个吃法，是用水燉出来个鸡蛋。好勒拉做酒酿圆子个辰光一道燉水潽蛋，也好直接燉，箇辰光一般加糖，做成**糖滚蛋**。勒垃上海农村，糖滚蛋是结婚前，女方去男方屋里看丈母娘个辰光，男方屋里人认可箇位小姑娘以后畀女方喫个物事。
独墅湖

**独墅湖**，勒拉江苏省苏州工业园区，是只淡水湖，勒拉金鸡湖南面，面积大约11.52平方公里。独墅湖东岸有苏州独墅湖高等教育区，北部个湖底有独墅湖隧道。

## 参考资料
太浦河

**太浦河**，一条流经江苏省、浙江省搭仔上海市个人工河浜，沟通太湖搭仔黄浦江，从西面太湖引水，流进东面泖河。西起江苏省苏州市吴江区东太湖时家港，经浙江省嘉兴市嘉善县，东到上海市青浦区，长57.2公里。

## 参考文献
得州

**得州**是唐代岭南道邕州都督府个一只蛮州，勒拉今朝广西省、越南边境一带，是唐代招抚当地土著而设置个州县，一般是由当地个首领当州官。
美国德州伊格尔帕斯冲突

2024年1月11号，得克萨斯州国民警卫队控制伊格尔帕斯镇个谢尔比公园。箇座公园勒拉格兰德河箇条美国同墨西哥个界浜边浪，一天到夜有人偷偷交游过河浜偷渡进美国。德克萨斯州州长格雷格·阿博特签署关闭公园个紧急声明，声明里向讲箇计是为咾确保边境安全，让德克萨斯州国民警卫队阻止美国边境巡逻队勒拉箇面巡逻。公园关闭后，有人发现三个移民𩑦杀拉格兰德河里向  。

1月22号，美国最高法院发布命令，撤销美国联邦第五巡回上诉法院个一项禁令，一项禁止边境巡逻人员拿国民警卫队勒拉谢尔比公园设置个铁丝网剪脱个禁令   。 

1月24号，阿博特回应，德克萨斯州还是会得拒绝联邦当局进箇只公园，发誓会得“保护我们州的主权”   。

最高法院判决以后，除脱菲尔·斯科特搭仔美国众议院议长迈克·约翰逊，几乎所有共和党籍州长搭仔2024年美国总统选举共和党籍参选人特朗普侪宣布支持得克萨斯州政府 。 佛罗里达州州长罗恩·德桑蒂斯本生就派仔佛罗里达国民警卫队去帮德克萨斯州，伊还承诺会得派更多个人过去。

1月23号，美国国土安全部向德克萨斯州州检察长肯·帕克斯顿发出最后通牒，命令伊拉拆脱边境沿线个“障碍物”，1月26号前允许边境巡逻队完全进入谢尔比公园。1月26号，州长阿博特做出书面回应，拒绝边境巡逻人员进谢尔比公园个要求。

1月24号，民主党议员华金·卡斯特罗搭仔格雷格·卡萨尔建议美国总统乔·拜登直接去控制德克萨斯州国民警卫队。

## 参见
* 孤星行动

## 参考
昆山文化艺术中心站

**昆山文化艺术中心站**是苏州轨道交通11号线个特色车站，勒拉江苏省苏州市昆山市玉山镇前进西路体育场路十字路口下头，边浪有昆山文化艺术中心搭仔昆山体育中心，2023年6月24号开通个。箇站个天花板个设计有“水中琼花”搭仔“天上彩虹”主题个特别装饰，站厅浪还用大型光电玻璃屏幕展示昆山元素。箇站个站台屏蔽门高头个信息用仔深颜色个贴纸。

## 参考资料
分析力学

**分析力学**是理论力学一只分支，是对经典力学个高度数学化个表达。1788年拉格朗日发表个奠基作品《分析力学（*Mécanique analytique*）》一般性认为是分析力学个基础。

拉格朗日、哈密顿、雅可比等人用广义坐标搭仔变分法，建立一套同矢量力学等效个力学表述方法。同矢量力学比，分析力学个表述更具有普遍性。分析力学个方法好推广到量子力学系统搭仔复杂动力学系统中，勒拉量子力学搭非线性动力学里向侪有重要应用。

分析力学又好分成拉格朗日力学搭仔哈密顿力学。前者用拉格朗日量刻画力学系统，运动方程叫拉格朗日方程；后者用哈密顿量刻画力学系统，运动方程是哈密顿方程。

## 参考
* 经典力学
* 拉格朗日力学
* 哈密顿力学
鄺俊宇

**鄺俊宇**（，），香港前政治人物，民主党成员，前任元朗區議員搭仔香港立法會議員。2007年，伊24岁就头一趟参选区议员成功，成功新界顶顶年轻个区议员。2021年1月6号，邝俊宇畀捉进去过，讲伊涉嫌违反港区国安法而被捕，但是伊呒没畀起诉，后些来又放出来哉。
理论力学

**理论力学**主要研究物体个力学性能搭仔运动规律，是力学个基础学科，由静力学、运动学、动力学三大部分组成。也有人认为运动学是动力学个一部分，认为应该分成两块。

## 研究对象
主要研究对象为简单物体，包括质点、质点系、刚体和刚体系。
研究内容主要是对简单物体进行受力分析。

### 静力学

### 运动学

### 动力学
连续介质力学

**连续介质力学**（Continuum mechanics），又叫**连续体力学**，是物理学、力学个一只分支，处理包括固体、流体个所谓“连续介质”（continuous medium）或者“连续体”（continuum，台湾也简称连体）宏观性质，19世纪由法国数学家奧古斯丁·路易·柯西提出个。

## 基本假设
连续介质力学个最基本假设是“连续介质假设”：也就是认为，真实个流体搭仔固体，好近似看作由连续个、充满整只空间个介质组成，各個部分当中呒没空隙，物质个宏观性质依然受牛顿力学个支配。描述箇只介质各物理量个数学函数也侪是连续函数。

箇只基本假设忽略脱物质个具体微观结构（对固体、液体微观结构研究是凝聚态物理学个范畴），用一组偏微分方程，比方讲本构方程（constitutive equation，描述介质性质个方程）、基本个物理定律（比方讲质量守恒定律，动量守恒定律等），来表达宏观物理量。连续介质力学排除脱微观搭仔宏观，只适用于一般工程科学个中等尺寸材料或者对象，并弗好用拉原子内部、星体之间等微观搭仔宏观力学分析。

## 主要分支学科

## 参考
小南门警钟楼

**小南门警钟楼**，又叫**小南门救火联合会钟楼**，简称**小南门钟楼**、**火警钟楼**，勒拉上海市黄浦区中华路581号。箇面是老早**上海城厢内外救火联合会**个地方。伊是1909年造好个，钢筋混凝土结构，塔高35.2米，一度是上海老城厢顶顶高个建筑。
汾湖

**汾湖**是勒拉江苏吴江搭仔浙江嘉善交界处个一只湖，一半是江苏个，一半是浙江个。东西长6公里，南北长3公里。南面有防洪用个穿堤，北岸318国道也有防洪个作用。

汾湖古称分湖，是春秋战国时期吴越个分界湖。总面积9700亩。太浦河穿湖而过。

附近有汾湖高新技术产业开发区。
朝宗门

**朝宗门**，又叫**大东门**，是上海明清时期个一座城门，勒拉上海老城厢东面，今朝个上海市黄浦区中华路复兴东路路口西面。

明嘉靖三十二年，为咾防备倭寇入侵，修上海城墙，朝宗门是伊个辰光开个6座城门之一。其南面个肇嘉浜上设有一座水门，方便水路进出黄浦江。水门搭仔城门是同时造好个。朝宗门里向本来是大东门大街，门外本来是大码头街，好通到黄浦江边浪个码头，一向是上海老城商业兴盛个地方。

1912年（民国元年），上海拆城墙，朝宗门被拆脱，护城河被填脱，改成中华路搭人民路，通行有轨电车，大东门变成功地名搭仔电车站名。

## 参考
徐汇滨江地区

**徐汇滨江地区**，也叫**徐汇西岸**、**上海西岸**，勒拉上海市黄浦江发展轴南端，贴壁是世博园区搭仔徐家汇商圈、南站商圈。目前，徐汇滨江地区里向规划或造好上海绿地中心等商业地产项目搭仔高档住宅项目。西岸建筑与当代艺术双年展搭上海西岸音乐节也勒拉箇面举办。徐汇区黄浦区交界处个瑞宁路还有徐汇滨江规划展示中心。

## 历史
徐汇滨江一度是工业基地，边浪有1907年造个南浦火车站、1917年造个龙华机场、1920年造个上海水泥厂、1929年造个北票码头搭仔1948年造个上海永新化学工业股份有限公司。1980年代初，运-10就勒拉徐汇滨江上海飞机制造厂基地试飞成功。後些来，徐汇滨江个工厂陆续搬勒跑。2022年9月30号，徐汇滨江8.4公里景观大道全线贯通。

## 参见
* 东岸滨江公共空间

## 参考
吴淞

**吴淞**，民间亦有叫伊**吴淞镇**个，勒拉上海市宝山区，大致是今朝吴淞街道附近一带。吴淞一向是上海海上个门户、对外贸易个港口、兵家必争个地方，老早有“水陆要冲，苏松喉吭”、“重洋门户”、“七省锁钥”个讲法。清末到今朝设个吴淞市、吴淞开埠工程总局、吴淞乡、吴淞商埠局、吴淞区个驻地侪勒拉迭埭。吴淞东北境个吴淞口有西炮台遗址，造了只吴淞炮台湾湿地森林公园。南面有淞沪铁路吴淞站个遗址。

## 名字个由来
吴淞箇片地方，本来呢叫胡巷口、胡巷桥，清乾隆年间有街肆，叫胡巷桥镇。清雍正三年(1725年)，吴淞营从宝山县城移到箇埭，所以箇埭个名字逐渐改成吴淞哉。

## 历史
吴淞来勒明末成型，伊个辰光是长江口主要个海防要塞，有兵营建制。吴淞曾经是鴉片战争、抗日战争、解放战争个战场，现在镇北还有吴淞西炮台遗址。

清同治、光绪年间，黄浦江淤咾了快，重载商轮呒没办法进上海市区，只好勒拉吴淞口转舢板驳船，趁潮涨个辰光进进出出。英、美、法、日等国多趟要求清政府允许伊拉商人勒拉吴淞设栈起货，拿吴淞开成租界。光绪二十五年（1899年）开工造路，造仔两三年，到光绪三十一年（1905年），上海设立黄浦河道局，疏浚黄浦江，外商本来要往吴淞口转移个，现在侪回到上海市区个租界里向哉，吴淞开埠箇桩事体中止。吴淞首趟开埠结束。

民国九年(1920年)11月份，江苏实业界筹备吴淞第二趟开埠。民国十年（1921年）2月份，设吴淞商埠局，由南通实业家张謇出任督办。一开始定拉个开埠区域南到闸北同租界贴壁，西到刘行、大场，北到采淘港，结果所定区域南界同沪北工部局重叠，沪北工务局提出双方划到鹅馋浦。阿末大致确定以走马塘穿江湾镇，贴拉铁道到表长河作为边界。经过三年筹备，完成全港口个测量工作。民国十三年（1924年），因商埠局经费弗足，停办。

## 参考

## 参见

* 吴淞口
** 吴淞炮台（第一次鸦片战争：陈化成）
* 淞沪抗战
* 吴淞区
* 吴淞街道
中国（上海）自由贸易试验区（保税片区）

**上海外高桥保税区**（），勒拉上海市浦东新区东北端，靠近长江口，是浦东新区一只类乡级行政单位，中华人民共和国个一個保税区，1990年6月份批准成立，9月份正式启动。

2013年9月29号，中国（上海）自由贸易试验区正式挂牌成立，上海外高桥保税区成为箇隻自贸区个一部分。根据中国共产党上海市委员会《关于组建中国（上海）自由贸易试验区管理委员会的批复》（沪委〔2013〕818号）文件个要求，2013年9月29号开始，启用“中国（上海）自由贸易试验区管理委员会”印章，停用“上海综合保税区管理委员会”印章。

2020年11月20号，上海外高桥生物医药产业园来勒上海外高桥保税区揭牌。

## 参考

## 外部链接
*
* 中国（上海）自由贸易试验区管理委员会保税区管理局
阿拉斯加航空

**阿拉斯加航空**（）是一家总部勒拉美国华盛顿州西塔科个航空公司，美国规模第五大个航空公司，渠主要营运中心有西雅图-塔科马国际机场、泰德·史蒂文斯安克雷奇国际机场、波特兰国际机场搭仔洛杉矶国际机场。阿拉斯加航空前身叫 McGee Airways，1932年开始勒拉安克雷奇搭仔布里斯托湾当中开航线。伊经过多轮个并购，改成现在箇只名字，航线遍布阿拉斯加搭美国本土。

## 外部链接
*阿拉斯加航空
苏堤

**苏堤**，勒拉浙江省杭州西湖西面，老早是1089年苏轼修造个堤坝，高头有六座桥，从南向北依次是映波、锁澜、望山、压堤、东浦、跨虹，统称“**苏堤六桥**”。南宋个辰光，因为苏堤连接南北山，是杭州市郊个重要通道，故咾成只闹猛场化，是杭州市民踏青必定会得去个地方。再加上苏堤两边种拉柳树、桃树、玉兰、樱花、芙蓉等多种树，风景邪气好看。
杨公堤

**杨公堤**，浙江杭州西湖上个一条堤坝。明朝正德三年（1508年）个辰光，杭州知府杨孟瑛修出来箇条堤坝。后些来因为西湖西面泥积起来，故咾今朝个杨公堤同西湖西岸联拉一道。
汤婆子

**汤婆子**，一种保暖用个物事，一般性是扁圆形水壶或者水袋，有铜质、锡质、陶瓷个，现在还有直接用水袋个，里向摆热水，用来焐手焐脚焐被头。现在出现仔好充电加热个汤婆子。
电热毯

**电热毯**，一种用电加热取暖个毯子，铺拉床浪向个，一般性用来焐被头，还好用来祛脱些潮气。
棒冰

**棒冰**，也有叫**冰条**咾啥个，是指由水、果汁、糖、牛奶等混合拉一道，再冻起来做出来个一种长条形，里向有根棒头个冷饮。有些棒冰里向会得有果肉、赤豆、绿豆等固体食材。有些棒冰勒拉结冰以后，会得淋化脱个巧克力或者奶油，增加棒冰个口感。

## 参见
* 雪糕
白木耳

**白木耳**（学名：**'），又叫**银耳'''，银耳科银耳属真菌银耳个子实体，一般性长唻是菊花样子或者鸡冠样子，又白又软、半透明、有弹性个。

## 外部链接
* 銀耳, Yiner  藥用植物圖像數據庫 (香港浸會大學中醫藥學院)
汪寿华

**汪寿华**（），本名**何纪元**，曾经叫何今亮，字介尘，中国浙江诸暨人，中国共产党早期工人运动个组织人搭仔领导人。1927年4月11号，杜月笙邀请时任上海总工会负责人个汪寿华夜到头去伊屋里向吃饭，渠去仔么就畀人抓牢杀脱哉。
横沙乡

**横沙乡**，是上海市崇明区下头一個乡级行政单位，勒拉崇明区东南面吴淞口外长江南支水道个横沙岛上，故咾叫横沙乡。横沙乡个管理范围是横沙东滩大规模填海前个原横沙岛个范围，东面是人工填海填出来个横沙新洲农业园，西面跟长兴镇隔开一段长江，全境呈三角形，面积51.74平方公里。户籍人口约3.3万人。

## 地理

横沙乡管理范围就是填海前个整座横沙岛。伊1858年再露出水面，勒拉自然因素下头，原隻頭岛朝西朝北移动，经过人工开垦搭仔造海塘岸线再变成现在箇副样子。按吴淞高程看，原隻頭岛地面高2.4到3.1米，平均高程2.8米。

## 经济
横沙岛浪主要是农业经济，种种经济作物，养养淡水鱼咾啥个。素小菜么种些橘子、蔬菜，再种些藏红花、无花果咾啥个，有养草鱼、花鲢、鳊鱼、鲫鱼、蟹咾，捉捉刀鱼咾啥个。横沙乡有发展旅游业个想法，必过要趁船再好来，交通弗便当，游客弗多。横沙东滩伊面围出来个横沙新洲现在全境划畀上海现代农业产业园，但弗属于横沙乡管辖。岛浪向曾经有零碎个工业，生态岛政策落地以后侪停产废弃脱嫩。横沙乡政府有多只岛外经济项目，包括乡办个十几家建筑公司，是横沙乡主要收入来源。

## 行政区划

横沙乡下头有箇些社区搭仔行政村：新民社区、兴胜村、增产村、公平村、红旗村、东浜村、新北村、兴隆村、丰乐村、新春村、东兴村、新联村、惠丰村、新永村、民建村、民生村、永发村、富民村、永胜村、东海村、民星村、江海村、民永村、民东村搭仔海鸿村。按照崇明区政府个讲法，横沙东滩围垦区域弗属于横沙乡个管理范围。

## 对外交通
现在么，横沙乡只好走水路进出，进出岛个公交线路也是走摆渡个。

### 长横车客渡、吴淞至横沙高速船

1966年造个横沙富民客运轮渡码头是全岛唯一一座对外开放个客运码头，现在常态开个有长兴岛-横沙岛车客渡、吴淞-横沙高速船航线（只允许行人），侪是上海市客运轮船有限公司承运个。长横轮渡碰着休息日脚客流高峰，三天两头堵牢，必过吴淞到横沙航线勒垃长江隧道开通仔么客流量减脱交关，赛过运板凳。生怕横沙岛箇面也堵牢么，现在长横轮渡只勒垃长兴岛伊面检票收费，相当于一次性收来回个船票钿。帮其他摆渡按照气象局畀个长江口大致风力情况确定啊跑船弗一样，长横轮渡自家有得单独个风速仪，只要长兴岛、横沙岛间实测风力小于七级就会得开，弗受外港风速、预警信号限制。

2022年12月15号，用超级电容个“新生态”轮投入长横轮渡运营，成为“世界首艘超级电容动力车客渡”。2023年8月份，出于安全考虑，禁止电池上船，导致全岛交通瘫痪脱；当年9月份开始改开专门个船定点运电瓶车摩托车电池，箇辰光弗送其他乘客车子。

### 水陆联运公交车

2015年2月1号，水陆联运公交横长线开通，终点站分别是横沙岛客运站帮长兴岛客运站，走长横轮渡，每日天跑8班。2017年7月18号开始么，班次增加到每日天16班。

2017年12月18号，申崇七线开通，好直接从横沙岛客运站到长江南路枢纽站，采用水陆联运，主要走长横轮渡搭仔长江隧道，一人一座，单一票价12块，每日天16班。2018年2月11号么，市区终点站改到吴淞客运站，票价13块。箇线路配车4部，每部车子浪向侪有得安全带搭仔上下船箇辰光用个辅助轮。

## 公共事业
### 给排水
横沙乡1982年开始供自来水，造仔横沙水厂，用个是地面浪个水。1988年、1990年，先后打仔两口260米深个井，从地底下头抽水，後来拢总打仔6口深井。2017年4月20号，横沙岛集约化供水工程正式动工，2018年1月15号搞定，全乡吃个是长兴岛青草沙水库个自来水，深井停脱。横沙岛是上海市阿末一隻接进全市集中供水管网、停用深井水个地区。

横沙乡生活污水每日天弗超过125L，按上海市有关标准弗适合设置集中污水处理设施，故咾基本勿处理直接排勒河浜里向。近年来，也有拿含氮含磷污水处理仔么用来浇田个。

### 体育
誉民村个篮球队（横沙誉民队）勒垃三人篮球丄邪气结棍，获得中国男子三人篮球超级联赛（“超三联赛”）2022年头一届个冠军、2023赛季亚军。2023年，永丰村旁个三人篮球比赛场地承办国际篮联大师赛（上海崇明站）比赛，吸引交关岛内外游客。2012年开始，横沙岛丄每年举办一届脚踏车骑游大会，兼顾业余脚踏车搭仔旅游观光。

### 医疗
横沙乡只有一座社区卫生中心，是1958年造个横沙卫生院，1995年成为一级甲等医院，2003年12月改成现在箇名字。医疗服务水平推板，诊室配置弗全面。岛丄病人要抢救么要乘摆渡去上海，至少要1個钟头，有居民就箇能介死勒路浪向。岛浪向只有一部救护车。2023年，横沙社区卫生中心陆续增配彩超仪、抢救室等设备，第二部救护车也到哉，2024年初启用，另外增设直升机救援服务。2024年开始，社区卫生中心帮上海市第七人民医院达成合作，横沙岛丄通过网络就好七院进行远程医疗，七院医生也会得每隻号头上岛问诊。

### 通信
全乡只有得一爿中国移动营业厅，每個礼拜营业两天，只有服务员一家头。除开通信服务，营业员也指导老年人哪能用智能手机。

## 人口
截至2020年底，横沙乡户籍人口33,655人，外来人口1,549人。实际常住人口约2.2万人，人口组成高度老龄化，60岁以上个有1.1万人，80岁以上个也有两千多人。近年来，但实际常住人口逐年降低，多数劳动力出去打工，人口收缩。

## 参考
水门

**水门**，又叫**水城门**，跟陆城门相对，是古代勒拉河浜进出搭仔泄水个地方开个城门，作用是既保证船个正常进出，还好拿城墙串起来加强防御。通常个做法是勒拉河浜两面砌石头做地基，再勒拉水面高头用拱连起来。

## 参考文献
城门

**城门**，古代一种军事化个建筑，是供人进出城墙个一扇门。现在交关地方拆脱城门搭仔配套个防御工事，也有些城门因为伊个历史价值而修复、重造。
迎恩门（绍兴）

**迎恩门**为浙江省绍兴市古城西北角个城门，南宋嘉定十六年（1223年）造个，清代改叫伊**西郭门**。伊还有水门，是历史上从杭州进绍兴个水陆通道，有讲啥古代所有朝廷个人来侪要走箇扇门，箇么叫迎恩门。

老个城门近代拆脱哉，今朝箇只城门是2001年环城河改造个辰光重新造个，有水陆城门、敌楼、生聚阁搭仔送贤堂，高21米，高头是欧阳中石写个“浙东屏藩”匾额。门外（西面）有吊桥，水门外有明代古桥迎恩桥。

## 参考
陈毅广场

**陈毅广场**是勒拉上海外滩个一只广场，占地面积2858平方米，门口立拉中华人民共和国上海市第一任市长陈毅元帅个铜像。
欧战纪念碑

**欧战纪念碑**，伊顶浪向是指胜利女神个雕像，故咾又叫“**胜利女神像**”，是上海公共租界搭仔法租界当局为咾纪念第一次世界大战里向死脱个上海外国侨民造个纪念性建筑，勒拉上海公共租界搭仔法租界交界个爱多亚路黄浦滩边浪（今朝延安东路外滩）。1924年，纪念碑造好。1941年，太平洋战争爆发，日军占领租界，纪念碑畀伊拉破坏脱。
上海浦

**上海浦**（上海闲话：Zaon He Phu）是吴越上海境內吳淞江流域一條已经弗存在个河浜，明朝前，伊从南向北经过十六铺、陆家嘴，流进吴淞江。南宋咸淳三年（1267年）设立个上海镇搭仔元朝至元廿九年（1292年）设立个上海县名字侪从上海浦来个。明朝永乐二年（1404年），户部尚书夏元吉拓宽黄浦江，上海浦一段河道变成功黄浦江个一部分，上海浦陆家嘴一段河道还留拉。晚清个辰光，挺下来个上海浦逐步淤脱。清同治《上海县志》讲：“上海浦在俞家浜北，对岸即浦北之下海浦。”

## 参考
吳璟儁

**吳璟儁**（，），現任西九文化区管理局个传讯及公共事务总经理，老早是政制及内地事物局个政治助理，前香港新闻工作者。
游蕙禎

**游蕙禎**（），，有英国国民（海外）国籍个香港人，香港前立法会议员，本土派政党青年新政个创始人，支持香港独立运动搭仔香港民族主义，推崇用民族自决个方式决定香港个未来。2016年香港立法会选举浪，伊勒拉九龙西选区当选立法会议员，成为立法会历史浪顶顶年轻个女议员，但是伊勒拉立法会宣誓个辰光修改誓词个内容，故咾丧失议员资格。
梁頌恆

**梁頌恆**（；），英国国民（海外）国籍，前香港立法会议员，香港本土派，青年新政个召集人，前香港民族阵线发言人，支持香港独立运动搭仔香港民族主义。2016年香港立法会选举浪，伊勒拉新界东选区当选立法会议员，但是勒拉立法会宣誓个辰光修改誓词个内容，故咾丧失议员资格。2020年，伊讲伊已经同屋里人断绝关系，逃到美国寻求政治庇护。
2014年跨年夜上海外滩陈毅广场踩踏事件

**2014年跨年夜上海外滩陈毅广场踩踏事件**，指个是2014年12月31号23点35分时左右发生个跨年活动浪个踩踏事故，发生个地方是中国上海市黄浦区外滩陈毅广场个踏土琴浪，36死、49伤（13重伤） 。

## 地点
事故发生个地方是陈毅广场到观景台个台阶浪。外滩观景台紧贴拉黄浦江造个，近30米宽，1.5公里长，从陈毅广场走上观景台需要爬3－4米个台阶。事故发生以后，协警搭仔公安民警勒拉陈毅广场下头临时搭起急救场所。

## 经过
事故发生前，外滩地区人流量超过100万人，远远超出箇块地区个人流容量上限（30万人）3倍多，目击者表示伊个辰光人口密度平均达到每平方米6－7人，秩序也并弗理想。一般性认为，外滩观景平台个人流对冲是事体个主要原因，但造成大规模人流对冲个原因仍弗清爽。

### 灯光秀
前头三年个灯光秀活动侪勒拉陈毅广场举行，箇趟安排拉北京东路北面个外滩源壹号楼，距离0.5公里，但並呒没有效告知民众。踩踏发生前几天，当地《新闻晨报》讲弗确定外滩个跨年庆祝活动啊是已经取消脱，更弗确定啊是会得还有“灯光秀”。黄浦区人民政府表示，箇能做个原因是减缓中山东一路搭仔周边区域个交通压力。因11点钟大家呒没看到灯光秀表演，观景台浪一星人准备离开，但畀塞拉楼梯浪。

外滩搞活动个辰光，一般性外滩搭仔其周边道路侪要进行全面管制，禁止车辆开过去，摆渡也双向停航，南京东路站封站，好消息是减少人流个涌入，但也让人群疏散变得困难。

陈毅广场个观景台有警察控制人流量，但警察只勒拉北面去平台个台阶浪执勤，右面台阶浪並呒没排出人墙来。

### 人流对冲
2014年12月31号23点30分左右，灯光秀马上开始，后排有游客想挤进前排看唻更清爽，也有人想离开，结果人流对冲。23点34分，有游客开始倒，但是现场吵唻要死盖没脱呼救个声音。人拥拉一道，动弗了，还有人推来推去、挤来挤去，箇么踏拉人身浪向，发生踩踏。

23点40分左右，立拉台阶墙上个人一道喊“往后退”，平台上个人意识到事故个发生，人流慢慢交停下来

### 传言
事体发生以後，有人讲勒拉隔开一条横马路个麦加利银行大楼三楼窗口头，有人往窗外撒长唻像美金个代金券，箇些纸头飘到伊面结果疯抢，才发生箇桩事体个；当事人否认，表示警方已经介入调查。2015年1月1号夜到头22:18，上海市公安局勒拉伊官方微博浪公佈调查结果，表示当天夜到23:47，外滩18號附近的的确确有几十张纸头飘下来，必过呒没啥人拾，而且从辰光浪来讲，箇桩事体发生拉踩踏事体後头。阿末警方认定箇同踩踏事体呒没关系。

## 影响
2015年1月1号早浪向，有部分上海市民自发去事发地献花。事故发生数天里向，陆陆续续有伤人出院，重伤个人也逐步脱离危险，对上海市民搭仔上海市人民政府畀个帮助表示感谢。

出于安全因素，原定拉2015年1月1号举行个上海中心亮灯秀取消。上海市政府取消2015年元旦举行个所有跨年活动，同一天下半天16点钟，上海地铁宣布，由当天16:20起到结束营运前，2、10号线南京东路站临时封站，弗进行上下客，停止进出站搭仔换乘。一年一度个古猗园、方塔园搭仔豫园个元宵灯会也因此取消。因为元旦个所有跨年活动侪畀取消脱，故咾元旦当天，上海广播电视台旗下频道播出个节目亦弗得弗做出调整。

部分大型展览会也因此宣布推迟甚至取消，比方讲樱桃小丸子25周年上海博览展宣布推迟咾啥个。

## 参考
加利福尼亚（分清爽）

**加利福尼亚**可以指：
*加利福尼亚州，美国西海岸个一只州。
* 加利福尼亚共和国，又叫熊旗共和国，1846年勒拉今朝个加利福尼亚州索诺玛附近个一只呒没国际普遍承认个国家，只存在25天後就畀美国军事管制。
*加利福尼亚省，西班牙殖民个辰光，勒拉北美洲西岸个一只省。
*1804年从西班牙个加利福尼亚省拆出来个：
**上加利福尼亚省
***1848年变成功美国个一部分，叫加利福尼亚州
**下加利福尼亚省，後些来变成墨西哥两個州：
***下加利福尼亚州
***南下加利福尼亚州
*下加利福尼亚半岛，下加利福尼亚省伊面一只半岛。
*加利福尼亚岛，16世纪开始咾长一段辰光，欧洲人错拿**下加利福尼亚半岛**当成只岛，叫伊**加利福尼亚岛**。
梁天琦

**梁天琦**（，），勒拉湖北省武汉市养出来，1岁个辰光同伊娘一道搬到香港，香港本土派。伊参加过旺角騷亂，故咾2018年香港特别行政区高等法院按照暴动罪判伊做6年个监牢。
吳海昕

**吳海昕**（，），本名**吳凱欣**，香港女艺人、演员、节目主持人、模特，曾经参加《2014年度香港小姐》拿着只旅游大使奖。2017年，自家改名吴海昕。

## 参考
恒大集团

**恒大集团**（，），简称**恒大**，总部勒拉深圳个一家中国大型综合性企业集团，1996年个辰光，许家印勒拉广州创办个。集团核心业务是房地产，项目遍布全国两百多個城市侪有，也发展新能源汽车、旅游、体育、金融、健康养老等多元化业务。

2021年9月份，恒大集团债务危机，倒欠供应商、债权人搭仔投资人拢总1.9665万亿元人民币（约合3000多亿美元）。2023年8月17号，恒大集团勒拉美国申请破产保护。2024年1月29日，中国恒大集团畀香港高等法院要求立马清盘。
下海浦

**下海浦**是上海老底子一條河浜，大致勒拉吳淞江北岸个虹口，虹口区个下海廟就是从下海浦箇条河浜里向起个名字。

下海浦本来是吴淞江流域个河浜，黄浦江疏通以後，下海浦流进黄浦江哉。後些來下海浦淤牢，清朝光绪廿六年（1900年）後，上海公共租界工部局分阶段拿下海浦填脱，並勒拉下海浦个地方修路。1922年，下海浦彻底填没脱。

## 參考資料
虹口

**虹口**，上海地区名，勒拉上海市中心城区，吴淞江搭仔黄浦江交汇处北面个一块地区。原先特谓指今朝虹口区南部搭仔闸北区东南部地区，现在也用来指代虹口区。

## 名字个由来
虹口箇只名字是从河口个名字来个。元代以前，吴淞江个河道勒拉现在个北侧。作为吴淞江个支流，上海浦从十六铺东面出发，向北流经宋家浜搭范家浜个（宋家浜就是今朝吴淞江市区段，范家浜是苏州河口到庆宁寺当中箇段黄浦江），再向北流到今朝虹口港河道浪个嘉兴路桥附近流进吴淞江故道。元代以后，上海浦河道逐渐畀黄浦用脱。

明隆庆三年（1569年），海瑞疏浚吴淞江，让水从宋家浜流出去。乘枪势里，黄浦变成功太湖个泄洪主河道，吴淞江则变成功黄浦江个支流，原上海浦入吴淞江故道河口附近个河道留拉，叫沙洪，伊流进黄浦个河口叫洪口。

清代中期，沙洪浪造起座拱桥，也就是通常讲个虹桥。上海开埠以后，洪口逐渐写成虹口，用到现在。

## 发展历史
上海开埠前，虹口两岸已经有小规模个集镇，叫内外虹口市。1848年，美国传教士买进英租界边浪个虹口一带土地，也就是上海美租界。1863年，上海道正式同美国签订条约，确定现在个武进路以南一带区域均畀美租界。租界弗断扩张，虹口个概念也弗断扩张，逐渐变成苏州河北面个租界个统称。经过多趟个租界扩张搭仔越界造路，虹口好表示个地方弗只本生一块地方，还有今朝闸北区东南部、四川北路中段、北段直到虹口公园。

抗日战争胜利以后，1947年，上海市政府更改行政区划名字，拿数字编号改成地名。原十六区更名成虹口区，虹口箇只词正式成为行政区划个名字。1949年以后，虹口区经历多轮行政区划改革，到2011年，虹口广义上好讲南到苏州河，北到江湾镇，东到杨浦，西到闸北个咾大一块地方。

## 参考
庆宁寺

**庆宁寺**，又叫**高庙**，是上海市浦东新区金桥路浦东大道路口附近，靠近黄浦江个一只地名。箇只地名是从元朝大德年间造个佛寺庆宁寺来个。1687年，当地居民又勒拉庆宁寺边浪造了座供奉城隍个道观，当地居民叫伊高庙。

1910年，东沟到南京东路外滩个黄浦江摆渡经停庆宁寺。1925年，上川铁路勒拉庆宁寺附近造火车站。1930年以后，浦东大道个出现更加为庆宁寺增添闹猛，伊变成功交通要道。1931年，开通了只金定线摆渡，好从庆宁寺坐摆渡船到杨浦复兴岛哉。抗日战争爆发以后，僧人逃脱。1958年，庆宁寺解散脱，庙用来做学堂搭仔工厂。

## 参考
丽娃河

**丽娃河**（西班牙语：Rio Rita），是上海华东师范大学中山北路校区里向个一個湖泊个名字。丽娃河经常勒拉诗歌、散文里向出现，是华东师大个诗意名称搭仔代称。

## 历史
清朝道光七年（1827年）治理吴淞江工程个辰光，拿後首來陈家渡到曹家渡个吴淞江曲流取直，形成东、西兩隻倒U形个故道，叫**东老河**搭仔西老河。难朝个丽娃河就是东老河个西段。难朝华师大文科楼前头个荷花池（赤水河），以前也是搭丽娃河连牢个。

20世纪初，箇面是上海越界造路个地方，是江南水网个一部分。俄罗斯移民勒拉箇块经营水边个休闲场所，服务对象是外国侨民搭仔华人中产、资产阶级，叫“Rio Rita”，词源是西班牙文，意思是“Rita 河”，必过华人多弗识西班牙语，认为伊叫“丽娃河”，箇個名字就传开哉。

1931年，中国近代有名个民族资本家荣宗敬拿丽娃河边浪个地捐畀大夏大学，拿丽娃河也送出去当校河，供师生钓鱼、划船用个。箇块地方变成功大夏大学校园个一部分。大夏大学后些来併进华东师范大学，丽娃河变成功华东师范大学个代名词。

1968年，历史系教授李季谷𢴳弗住文革批斗，跳丽娃河自杀哉。

## 景观

* 丽虹桥：丽娃河上一座桥，1937年4月16号造好个。桥浪有大夏大学校董何应钦题个名字，校董王祉伟写个铭文，取个是唐诗“双桥落彩虹”搭仔丽娃栗妲（Rio Rita）个意思。

* 夏雨岛：丽娃河上个岛。

## 相关作品
著名作家茅盾个长篇小说《子夜》里向，描写白俄贵族庄园“栗娃栗妲”个辰光就是拿丽娃河当模板个。

## 参考资料
樱桃河

**樱桃河**，勒拉上海市闵行区吴泾镇南面个一条河浜。伊北起俞塘，南到黄浦江，流经华东师范大学闵行校区，当中同塘泗汀、蒋家湾、新蒋家湾、乐道河、金英河等河浜交汇。伊长5.36公里，河面阔14米，底阔1米，水深1米多，好通航15吨以下个船。

## 历史
伊本名**邢窦湖**，箇是因为宋元个辰光，姓邢个、姓窦个两家人家住拉湖边浪。南宋个辰光，湖个面积约2平方公里。到元朝末年，湖两面个土邪气肥，水还就拉边浪方便浇水，湖边壗人弗少。

16世纪初，黄浦江水系变迁，湖慢慢交堵成一条狭长个河浜。明宣德年个辰光，勒拉河中段造仔座石拱桥，叫尚义桥。明清个辰光，箇条河叫**莺窦湖**、**莺脰湖**，民国个辰光变成功**樱桃汇**，现在叫伊**樱桃河**。

## 参考
上海数学·一课一练

《**上海数学·一课一练**》，或者好直接翻译成《**基于英国国家课程标准个上海数学**》（），是华东师范大学出版社同哈珀柯林斯出版集团一道推出个数学教辅材料，2015年起勒拉英国出版发行。箇只系列包括小学、初中11個年级，拢总11本。主编是南安普顿大学教授范良火。

《上海数学·一课一练》个难度同上海课程标准个难度保持一致，必过对题目个描述进行适当个修改来满足英国课程标准搭仔英国个文化、生活习惯。比方讲，一道连线题当中，中国版个鸟对应笼，英国版个鸟则对应树。

## 参考资料

## 外部链接
* 《上海数学·一课一练》在亚马逊上的页面
西本愿寺

**西本愿寺**是寺庙个名字，好指
## 日本
;京都
* 西本愿寺（日本），龙谷山本愿寺，勒拉日本京都府京都市下京区

## 中国大陆
;上海
* 西本愿寺（上海），勒拉上海虹口区乍浦路
;武汉
* 西本愿寺（武汉），勒拉武汉江岸区一元路
;青岛
* 西本愿寺（青岛），勒拉青岛市北区无棣四路，现在已经没嗒

## 臺灣
;臺北市
* 西本願寺（臺北），勒拉臺北市萬華區中華路，1975年大部分畀烧脱哉，畀当成广场用。
西本愿寺（上海）

**西本愿寺**是20世纪前半日本佛教淨土宗本愿寺派勒拉上海公共租界北区开个一所寺庙，今朝个地址是上海虹口区乍浦路455号。

1906年，西本愿寺学东本愿寺，也跑到上海开别院，向中国人传教。一开始开拉文监师路114号（今朝个塘沽路）。1931年，西本愿寺搬到现在箇只地址，乍浦路武进路丁字路口南面，由冈野重久设计，是一幢印度风格个白颜色花岗石寺庙，特点是伊咾大咾大个半圆拱搭仔日式个浮雕，高头雕有莲花、禽鸟。寺里向曾存拉弗少日本人个骨灰，还曾造了座9层楼高个佛塔 。

二战结束以后，西本愿寺作为敌性寺庙畀收脱，1948年经上海市参议会决议，拟改成上海忠烈祠。1999年成为上海市优秀历史建筑。

## 参考
中学

**中学**（）是**中等学堂**个简略讲法，是紧跟拉小學教育後头个教育机构。箇只阶段个教育是为未来更高等个教育或是职业培训而创立个。中学同小学个分割线並弗统一，有些国家还会得勒拉当中设立初級中學搭仔高級中學。

## 参见

* 初级中学、高级中学
* 小学
* 普通高等学堂
西虬江

**西虬江**是上海市嘉定区搭仔普陀区个一條河浜，全长17.89千米。伊西起嘉定區封浜，东到普陀區个桃浦河搭仔真如港碰头个地方。西虬江本来是虬江个一部分，1954年、1972年、1980年，政府三趟对虬江进行大规模个处理，弗少河道填脱，阿末虬江只挺西、中、东三段。1981年，桃浦河以西改名成西虬江。老早西虬江个水污染严重，黑不溜秋个，天天个水臭唻弗得了。2002年，當地政府对西虬江河道进行整治，第歇至少没介黑介臭哉。

## 参考
封浜

**封浜**，又叫**封家浜**，是上海市嘉定区一條南北走向个河浜，南起吳淞江，北到蕰藻浜，全长9,7公里，宽里向有8米阔。封浜镇因为箇条河浜而有箇隻名字。

## 参考
上海外滩观光隧道

**上海外滩观光隧道**，是；联络上海外滩搭仔浦东个一条观光隧道，全长646.7米，设有两座车站。1998年，隧道开工；2000年10月份开始试运营。隧道是单洞双线隧道，浦西端附近会得从轨道交通2号线隧道高头穿过去。

## 参考
虹梅南路隧道

**虹梅南路隧道**，是上海市黄浦江上一座公路隧道，亦是闵行区头一条黄浦江越江隧道。虹梅南路隧道途经闵行区搭仔奉贤区，全长5.26公里，主线隧道长约3.39公里，是目前黄浦江底顶顶长、顶顶深个隧道，最大埋深有59米。

隧道从浦西永德路北面出发，勒拉剑川路北面钻到地底下头过黄浦江，经西闸公路后再钻出来。2009年12月31号开造个，2015年12月30号17点18分通车。

## 参考资料
苏式汤面

**苏式汤面**是苏州个地方特色面点，特色是考究个面汤搭仔丰富个浇头，箇当中浇头多用个是本地个食材，品种丰富；汤呢是清咾弗油，鲜咾弗乾，咸淡适中。
鱼池泾站

**鱼池泾站**是苏州轨道交通11号线个一座地下两层岛式车站，勒拉江苏省苏州市昆山市昆山经济技术开发区前进东路金沙江北路十字路口下头，2023年6月24号开通运营个。2023年7月17号，本站3号口正式开始使用。

## 参考资料
梁末帝

**梁末帝朱友贞**（888年—923年11月18号），又名**朱瑱**、**朱锽**，是五代十国辰光后梁末代皇帝，梁太祖搭张皇后个儿子。913年3月29号到923年11月18号在位，伊是五代历史上统治辰光顶长个君主。923年11月，唐庄宗率领大军攻破东京，伊勒拉宫中自杀。

## 参考
*《旧五代史／卷8》
*《新五代史／卷3》
锅盖面

**锅盖面**是中国江苏省镇江市个一种特色面食，叫箇個名字是因为燉箇個面个辰光会得往镬子里向加只镬子盖头一道燉，也有叫“**伙面**”个。锅盖面是镇江人早餐个重要组成部分，锅盖面店行形行势。迭种面条捞起来以后，面碗里向一定要加些酱油做汤底。
镇江香醋

**镇江香醋**，又叫**镇江醋**，中国四大名醋之一，伊同山西老陈醋一道算北方名醋。“香”指个是镇江醋独特个香气。镇江醋是乌醋，伊个制作方法是用糯米酿成米酒，再加上醋酸菌，用固态分层发酵个办法精酿陈置。一般性做箇只镇江香醋要酿毛三個礼拜，陈酿要经过半年以上。

## 参见
*甜醋
*浙醋
*四川保寧醋
*山西老陈醋
*永春老醋

## 参考
水晶肴肉

**水晶肴肉**，江苏镇江个一道名菜，有300多年个历史。箇道菜个主材料是猪脚，用盐搭仔硝水（硝酸钾或者硝酸钠溶液）腌，再用花椒、八角、葱段、姜片、绍兴酒等燉出来个。做出来箇道菜瘦肉香酥、肥肉弗腻，肉色鲜红、皮色晶莹、油冻透明。喫个辰光搭姜丝搭仔镇江香醋味道更加好。
龙耀路隧道

**龙耀路隧道**，黄浦江上一座公路隧道，2010年4月15号部分造好通车。伊是东西走向个，西起徐汇区龙耀路天钥桥南路东面，沿龙耀路向东过黄浦江，勒拉浦东新区登陆沿德恒路下穿济阳路到成山路长清路西面，拢总长4.04公里。除脱两端，浦西端云锦路东面搭仔浦东端济阳路西面各有一对出入口个匝道，设计时速40公里。

## 参考资料


## 外部链接
*龙耀路越江隧道启动
*龙耀路越江隧道上午启动
元荡

**元荡**，貤叫**鼋荡**、**阮荡**，一個勒拉江苏省吴江区个湖，伊四分之一勒拉上海市青浦区。平均水面面积约为12.97平方千米，蓄水量0.18亿立方米。

## 参考
嵊州言话

**嵊州言话**是浙江省嵊州市个吳語方言，汉语族吴语太湖片临绍小片。越剧舞台个言话个基础就是嵊州言话。浙江人民广播电台曾经用嵊州言话对省内进行广播播报。
上饶铁路话

**上饶铁路话**，沿浙赣线分布个一种基于吴语杭州话个方言，一种濒危个工业社区言话。

上饶铁路话集中拉上饶市区北面3平方公里个“铁路地区”，包括铁路旧上饶站周边职工居民区搭仔铁路系统各单位，是箇块地区居民内部个工作搭仔生活言话，必过伊拉对外多用上饶言话或者普通言话。箇是因为铁路职工搭仔伊拉亲眷，祖籍主要是浙江萧山、诸暨、宁波、义乌、金华等地，方言相近，再加上住个地方相对独立，所以呒没受忒多上饶言话个影响。。因为上饶铁路枢纽地位下降、职业继承个消失，铁路社区个集体归属感越来越少，上饶铁路话也开始转差。受到上饶言话个影响。

## 参考
奥灶面

**奥灶面**是江苏省昆山市个特色，代表有昆山奥灶馆个红油爆鱼面搭仔白汤卤鸭面。

“奥灶”箇個名字，现在侪讲是“奥妙勒拉灶头里向”个意思，必过也有认为是“腌臜”，也就是内脏咾啥个燉出来个汤。

2009年，昆山奥灶面制作技艺选入江苏省级非物质文化遗产名录当中。

## 参考文献
中国语言地图集

《**中国语言地图集**》是中国社会科学院语言研究所同澳洲人文科學院合作，组织方言研究人员勒拉方言调查、资料整理分析个基础丄，1983年开始编制，1987年完成个中国各個地区言话使用分布情况个地图集。箇本书个主编是中国社会科学院语言研究所个李荣、熊正辉、张振兴。香港朗文（远东）出版公司勒拉1987年搭仔1991年出版过两趟，2012年个辰光由商务印书馆发行第二版。

书丄拢总有36幅四开彩色地图，每幅图边丄侪有详细个文字说明，提供人口统计、参考书目等资料。36幅图依次好分成A、B、C三组。A组图宏观描绘中国境内汉语方言搭仔少数民族言话个地域分布，B组图描绘汉语方言个分布情况，C组图描绘少数民族言话个分布情况。
苏州轨道交通5号线

**苏州轨道交通5号线**是苏州轨道交通一条东西方向个地铁线路，从吴中区胥口镇到工业园区唯亭街道，线路总长44.1公里，全线有34座车站。

箇条线2016年6月份开始造个，2021年6月29号10点钟开通初期运营。5号线有50列6B编组个列车，采用GoA4级无人驾驶技术。

## 参考

## 参照
*苏州地铁
一课一练

《**一课一练**》是中华人民共和国上海市华东师范大学出版社勒拉1993年推出个教辅材料，是按照上海中小学教学课纲来编写个。1999年开始，箇只系列个教辅材料覆盖上海市小学到高中十二個年级个所有学科。2015年，《一课一练》英国版勒拉英国出版发行。
银都路隧道

**银都路隧道**，曾被认为叫**芦恒路隧道**，是上海市一条勒拉造个黄浦江隧道。隧道西面是徐汇区银都路，东面是闵行区芦恒路，全长3.8公里，规划会得勒拉浦东浦业路搭仔浦西龙吴路伊面造匝道。2019年12月25号，隧道正式开工，造好以後好分担徐浦大桥个车流。2024年12月27号夜里向10点钟，银都路隧道通车。

## 参考资料
随申行

**随申行**是中华人民共和国上海市一只集合公共交通、拦差头搭仔停车个移动应用程序，开发商是**上海随申行智慧交通科技有限公司**，伊是中华人民共和国头一個政府自主建设个城市出行服务数据平台公司，由上汽集团、久事集团、申通地铁、上海仪电集团、上海城建投资、上海信投一淘出钞票，勒拉2022年1月份成立个，总部勒拉长宁区。

## 历史
2022年10月10号，随申行APP上线。

2022年11月25号，随申行头一款数据产品“城市智慧泊车”勒拉上海数据交易所挂牌。

2023年1月份，随申行APP 2.0更新，增加网约车、共享单车、拖车、长途客运、摆渡等服務。

2023年9月28号，随申行微信小程序新增了只售价19.8元个“联程日票”，买仔么好勒拉24個钟头里向无限次乘坐上海地铁、公交搭仔摆渡。

2024年1月20号，又推出联程日票三日票（47.8元，好勒拉72个钟头里向乘坐）搭仔联程日票七日票（85.8元，好勒拉168个钟头里向乘坐）。

2025年1月24号，为咾进一步方便来沪游客勒垃上海市便捷搭乘公共交通，勒垃“铁路12306”APP里向，通过“铁路e卡通”就好直接开通“随申码”

2025年，随申行软件、微信小程序丄支持查询、预约“DZ”开头个定制公交。

## 参考
雨花台区

**雨花台区**是中国江苏省南京市一個市辖区，勒拉南京市主城区南面，长江下游，东面、南面是江宁区，西面隔开长江是浦口区，北面贴壁个是秦淮区、建邺区。
越剧化装

**越剧化装**勒拉中国戏曲当中邪气独特，较昆曲、京剧贴切生活，但是又有适当个艺术夸张。越剧化装弗仅有传统水粉化装法色彩鲜明个优点，还学习电影、话剧化装个柔和自然个长处。目前，越剧里向基本浪向呒没传统个脸谱式化装。
京剧

**京剧**，因为北京曾经叫北平，所以曾经叫**平剧**，中国主要戏曲剧种之一，分布地以北京为中心，遍布全国，中国五大剧种之一。京剧个腔主要是西皮搭仔二黄为主，主要用胡琴同锣鼓等进行伴奏，被认为是**中国国粹**。2010年，京剧入选人类非物质文化遗产代表作名录。
梁祝小提琴协奏曲

**《梁山伯搭祝英台小提琴协奏曲》**（），简称《**梁祝小提琴协奏曲**》或《**梁祝**》，由中国上海音乐学院学生仔何占豪搭仔陈钢拿越剧《梁山伯搭祝英台》当基础创作个小提琴协奏曲，何占豪提供主旋律、陈刚进行编曲配器、俞丽拿修订並首演。
标准状态

**标准状态**（），简称**标状态**，是一种为咾方便计算体系性质个参考态。经常看到个体系有：纯物质、混合物或者溶液。虽然IUPAC推荐一套通用个标准状态，但原则上标准状态好随便选个。

化学里向，经常定义假想个理想溶液浓度是1M(mol/L)个辰光是标准状态。勒拉生物化学里向则经常用pH等于7,也就是10-7 mol/l H+离子浓度个辰光是标准状态。

IUPAC推荐指定标准压力 po&#x20;=105&#x20;Pa。

严格来讲，标准状态并呒没指定温度。比方讲，气体个标准状态是：单位压力下（通常是1巴）个理想气体，而並呒没指定具体个温度。但是，现实当中大多数热力学数据集侪是勒拉特定温度下头测得个。通常是室温，有个辰光也用。

## 参考
溴化钠

**溴化钠**是一种无机化合物，化学式NaBr。

## 制备
氢溴酸搭氢氧化钠或者碳酸钠个反应：
: HBr + NaOH = NaBr + H2O
: 2 HBr + Na2CO3 = 2 NaBr + H2O + CO2↑

## 反应
搭氯气个反应：
: 2 NaBr + Cl2 = 2 NaCl + Br2

水溶液里头搭硝酸银个反应：
: NaBr + AgNO3 = AgBr↓ + NaNO3
绍剧

**绍剧**，又叫**绍兴大班**、**绍兴高调**、**绍兴乱弹**，中国戏曲剧种之一，绍兴周边地区蛮流行个。绍剧个猢狲戏蛮出名个，著名演员章宗义（六龄童）、小六龄童、七龄童等主要是猢狲戏演唻好。
溴化钙

**溴化钙**是一种无机化合物，化学式CaBr2，搭氯化钙同构。

## 制备
氧化钙（或者氢氧化钙、碳酸钙）搭氢溴酸个反应：

:\mathrm{CaO + 2\ HBr \longrightarrow CaBr_2 + H_2O}
碳酸钙、溴搭甲酸个反应：
:\mathrm{CaCO_3 + Br_2 + HCOOH \longrightarrow CaBr_2 + H_2O + 2\ CO_2}

## 反应
溴化钙搭氯气反应：
: CaBr2 + Cl2 = CaCl2 + Br2
## 参考资料
溴化钾

**溴化钾**是一种无机化合物，化学式KBr。

## 制备
氢溴酸搭氢氧化钾或者碳酸钾个反应：
: HBr + KOH = KBr + H2O
: 2 HBr + K2CO3 = 2 KBr + H2O + CO2↑

## 反应
搭氯气个反应：
: 2 KBr + Cl2 = 2 KCl + Br2

水溶液里头搭硝酸银个反应：
: KBr + AgNO3 = AgBr↓ + KNO3
N-溴代丁二酰亚胺

**''N''-溴代丁二酰亚胺**（**NBS**）是一种有机化合物，化学式C4H4BrNO2。垃拉有机化学里向个自由基取代反应搭亲电加成反应个交关重要个试剂。

## 反应
NBS搭烯烃个反应：
:
西厢记

《**西厢记**》是中国《六才全书》之一。伊箇种内容最早是唐代诗人元稹写个传奇《莺莺传》（又叫《会真记》），后些来畀元代王实甫改编成杂剧，被世人叫“元杂剧个压卷之作”，对中国个言话、文化等各方面侪蛮有影响个。
靶子山

**靶子山**也叫**垃圾山**，是勒拉中华人民共和国上海市虹口区广中路广粤路路口附近个一座人工山。伊1940年代形成个，是伊个辰光上海北部地区个工业垃圾堆起来个一座山。1950年代末，上海市区个部分生活垃圾搭仔建筑垃圾再次堆拉箇埭，山个面积扩大到87亩，高约40米。中国人民解放军士兵曾勒拉箇埭练习打靶。1970年代末开始，箇面弗再当成靶场，山也开始围起来，一般人弗允许随便上山。1987年，周边造了只叫凉城新村个住宅小区，其他地方个垃圾弗再堆拉箇埭哉。1988年，改造成绿地，弗過依然弗对外开放。後些來因为一直勒拉落雨，靶子山个山体一度松动塌陷，拿一星围墙敲坍脱。

## 参考
小昆山

**小昆山**，是勒拉上海市松江区小昆山镇个山峰，长500米，宽400米，高头有山林约300亩，山顶高度个海拔约54.3米。现在整座山划进佘山国家森林公园个小昆山馆。

西晋文学家陆机、陆云两家头个故乡勒拉箇面，曾住拉箇埭，故咾山浪有两人相关个二陆读书台、二陆草堂。

## 参见

* 佘山
溴化镁

**溴化镁**是一种无机化合物，化学式MgBr2，白色固体或者无色个晶体。用途是有机合成个路易斯酸催化剂。

## 制备
氧化镁搭氢溴酸个反应：
: MgO + 2 HBr → MgBr2 + H2O
白洋淀足球场

**白洋淀足球场**，2008年11月26号更名成**杨浦区青少年业余足球学校**，勒拉上海市杨浦区定海路街道周家嘴路4214弄22号，是杨浦区体育局个专门培养足球后备人才个基地。伊拥有3片标准足球场，造有800多平方米个运动员宿舍，1200平方米个室内训练房搭仔200平方米个健身房。

## 历史
白洋淀本来是大宅搭仔沈家桥两個自然村个农田，部分是坟地。民国10年（1921年），日商勒拉箇埭造公大纱厂个辰光，伊拉越界挖地取土，拿地基填高，拿箇块土地挖成品字形个三只大坑，平均深度勒拉3米左右，最深处达到6～7米，日脚久仔么积水形成3只大水凼，俗称**白洋淀**，亦有叫**大水潭**、**白洋潭**个。1954年1月份，上海市工务局园场管理处征地10.91万平方米，1955年5月份个辰光勒拉箇埭造了只**沪东大水潭苗圃**，育苗搭仔繁殖草皮。

1956年1月，上海市人民委员会拿伊南部个主要水面搭仔边浪约6.1万平方米土地拨畀上海市体育运动委员会做划船个场地。同年8月份，又转交畀杨浦区体育运动委员会，做**杨浦区划船运动站**。1957年3月份，杨浦区人民委员会、上海市城市规划建筑管理局、上海市园林处会商决定拿箇埭本生个土地拨畀上海市园林管理处，造只划船活动为主个公园。1959年，白洋淀公园开工，征脱近平凉路4700平方米个土地搭仔大水潭两面1.4万平方米个地。1962年上半年，**白洋淀公园**正式造好开放，面积12.8万平方米，当中水面积约5万平方米。同年8月18号，白洋淀公园因为勒拉水凼里向，经常性积水，再加上呒没经费，关脱。

1964年，改造成**白洋淀天然游泳场**；1972年，因水质呒没办法进行调节而停止开放。1980年，改造成占地面积3.7万平方米个**白洋淀足球场**，开仔3片大型足球场，高头还养草皮。1982年，杨浦区足球学校搬进白洋淀足球场。1984年，增设房间、更衣室、浴室、食堂。

## 参考资料
八宝饭

**八宝饭**一般是用糯米同8种或更多主要食材组合出来个，取名八宝饭。

上海个**八宝饭**主要是甜味道，有糯米、红枣、豆沙等8种配料组成个，一般性是做成半成品冷冻保鲜，要喫个辰光隔水蒸一段辰光就好喫哉。
红楼梦（越剧）

**红楼梦**，越剧个古装戏，越剧代表剧目之一。《红楼梦》是由剧作家徐进1958年个辰光写个一出越剧剧目。其头一趟拿整只《红楼梦》个故事完整勒拉戏剧舞台浪演出，台词、唱词优美，表现手法细致，人物个性塑造丰富，再配上越剧本身言话个特色，再加上主演徐玉兰、王文娟等人个演技同优秀个嗓音，故咾1958年2月18号伊勒拉上海首演个辰光邪气受欢迎，1959年个辰光勒拉北京作为国庆10周年演出，1962年个辰光勒拉香港拍成戏曲电影，让伊更加广为流传。

## 外部链接
* 经典越剧新版《红楼梦》介绍
北外滩街道

**北外滩街道**，上海市虹口区一個街道办事处，勒拉虹口区东南部，东到大连路、秦皇岛路，西到河南北路，南到苏州河、黄浦江，北到海宁路、周家嘴路，面积3.45平方公里。

## 历史
2017年1月份，勒拉虹口区十六届人大一次会议上，提篮桥代表团个人大代表联合提议拿提篮桥街道改名成北外滩街道。广泛征求各界意见以后，2017年10月27号，虹口区十届区委五次全会上审议通过相关决议，上报上海市人民政府。

2018年1月29号，经上海市人民政府批准，设立新个北外滩街道，由原提篮桥街道同四川北路街道海宁路以南区域组成。同年2月9号，北外滩街道正式挂牌成立。

## 参见
* 提篮桥街道
* 提篮桥
* 北外滩

## 参考
提篮桥街道

**提篮桥街道**是中国上海市虹口区一只已经撤销脱个街道办事处，勒拉虹口区东南部，东到大连路、杨树浦路、秦皇岛路，南到黄浦江、苏州河，西到吴淞路，北到海宁路、周家嘴路，辖区面积3.45平方公里。户籍人口17.82万人（2009年）。街道里向，上海轨道交通4号线有大连路站、杨树浦路站两站。

2018年1月更名为北外滩街道，並增加面积。

## 参考
上海港国际客运中心

**上海港国际客运中心**，是上海市虹口区北外滩黄浦江边个一座邮轮码头，西起虹口港，东到高阳路。2009年7月1号，上海港国际客运中心全面建成並试运行。

## 参考
文峰站（南通市）

**文峰站**是南通轨道交通1号线同2号线个换乘站，勒拉中国江苏省南通市崇川区工农路青年中路路口，勒拉文峰街道。

1号线站台勒拉地下2楼，是岛式站台，2022年11月10号开通运营；2号线站台勒拉地下3楼，岛式站台，2023年12月27号开通运营，车站西南面有单线联络线。

## 车站装饰
文峰站是1号线三座有文化艺术墙个站头之一，艺术墙个主题是“繁华都市”。艺术墙选取南通个典型现代地标建筑代表，打造出有活力、缤纷、科技、繁华个视觉印象，创作重点表现南通新老城区个商业、商圈发展个经过搭仔景象。伊拿概括个艺术语言同抽象个城市画面有机结合，描绘融合出现在搭仔未来个繁华南通。通过炫彩个彩色玻璃，再搭配灯光效果，体现出“城市流光溢彩，南通发展出彩”个想法。

## 车站历史
箇站造个辰光叫**青年路站**，开通前改叫文峰站。
* 2018年3月31号，1号线车站地连墙开始施工。
* 2020年8月14号，正式站名公布，本站起名叫文峰站。
* 2021年
** 2月10号，2号线车站主体结构封底。
** 5月28号，2号线车站主体结构封顶。
* 2022年11月10号，随咾1号线一期工程通车一道开通。
* 2023年12月27号，2号线开通运营，车站成为换乘站。

## 参考
图书馆站（南通市）

**图书馆站**是南通轨道交通1号线个地铁车站，勒拉中国江苏省南通市崇川区崇川路海韵街路口，贴壁个是南通市图书馆，2022年11月10号开通。规划建设个辰光曾叫**中央商务区站**，开通前改名成图书馆站。

## 参考
图书馆站

**图书馆站**好指：
*图书馆站（合肥市），勒拉中国安徽省合肥市个合肥轨道交通车站。
*图书馆站（南通市），勒拉中国江苏省南通市个南通轨道交通车站。
上海邮政博物馆

**上海邮政博物馆**是中国上海市个一家博物馆，勒拉北苏州路250号上海邮政大楼里向，主要有二楼展厅、楼顶花园、一楼中庭实物模型展区、大清邮政局场景同“未来邮政”环幕影厅。馆名是前中共中央总书记兼国家主席江泽民写个。
苏州轨道交通6号线

**苏州轨道交通6号线**是中国江苏省苏州市一条西北-东南向个轨道交通线路。伊从沪宁城际铁路伊面个苏州新区火车站出发，到工业园区个华云站，2024年6月29号通车。

6号线下穿金鸡湖个辰光是同金鸡湖隧道一道造个，平行排列，排勒北面。6号线个车站装修基于苏州传统文化设计，拿水乡建筑、苏州园林、丝绸缎带咾啥个元素融进车站个装饰當中。

## 历史
2018年11月份，苏州轨道交通6号线开工，预计2024年6月通车。

2024年1月24号，6、7、8号线站点个名称确定。

2024年1月31号，地铁6号线通过项目工程验收，初步具备试运行个条件。

2024年6月23号至25号9:00—19:00，6号线开放免费试乘活动。

2024年6月29号9:00，6号线正式开通运营，初期运营范围是苏州新区火车站到桑田岛，当中南斜步到桑田岛只有一部列车来回拉风箱跑。

## 参考资料
圆山公园站

**圆山公园站**（），勒拉日本北海道札幌市中央区南1条西25丁目。车站编号T-06。

箇站个名字是从边浪个圆山公园过来个。

## 车站结构
箇站是只2面2线个岛式站台。

### 站头配置
四川北路街道

**四川北路街道**是上海市虹口区一個街道办事处，东到欧阳路、临平北路、四平路、虹口港，南到海宁路，西到河南北路、武进路、罗浮路、轨道交通3号线、宝源路、宝山路、东江湾路，北到四川北路、甜爱支路、山阴路、四达路，面积约2.33平方公里。户籍人口12.76万人（2009年）。

## 历史
历史上，箇只街道管个地方是上海公共租界北区搭仔越界筑路区。箇块地方1860年代开始造个，到20世纪初，多伦路、溧阳路、山阴路、黄渡路两面造出来交交关关个花园洋房、公寓、里弄，今朝叫伊拉山阴路历史文化风貌区。四川北路形成繁荣个商业街。

四川北路街道里向个路多数侪呒没拓宽过，还是租界造伊个辰光个路阔，包括南北向贯穿管理范围个四川北路。

20世纪上半叶，曾有多唻吓死人个日本侨民住拉四川北路街道管理区域里向，区域里向出现为伊拉服务个福民医院（今朝个第四人民医院）等。鲁迅、茅盾、郭沫若、丁玲等作家也跑到箇埭来住，开展文学活动。

2018年1月29号，经上海市人民政府批准，四川北路街道海宁路以南个区域同已经撤销脱个提篮桥街道合併出北外滩街道。

## 参考

## 外部链接
* 虹口区四川北路街道网站
梁山伯搭祝英台（越剧）

**梁山伯搭祝英台**，越剧古装戏，从民间传说梁山伯搭祝英台改编个，越剧个代表剧目之一。
琴似站（札幌市营地铁）

**琴似站**（），勒拉日本北海道札幌市西区琴似1条4丁目。车站编号T-03。勒拉1999年2月25号本站向西到宫之泽当中个延长路段通车前，琴似站曾经是地铁东西线个西端终点站。

北海道旅客铁道（JR北海道）函馆本线上也有一座同样叫“琴似”个车站，实际相隔800米。

箇站个名字是从箇块地方个名字琴似过来个，而迭着地名是从阿伊努语个“kot-ne-i”转变过来个，意思是“凹下去个瘪凼”。

## 车站结构
箇站是只2面2线个岛式站台。

### 站头配置

## 参考
压岁钿

**压岁钿**，指过春节个辰光，长辈送畀小囡个红包。压岁钱并呒没固定个金额多少，一般性是勒拉正月初一早浪向拜年个辰光畀个。
红包

**红包**，也呌**紅紙包**，一种用红颜色封套包起来个小型礼品，勒拉中国传统习俗搭仔汉字文化圈背景下头个各种庆祝活动，包括春节（拜年）、婚礼（婚宴）、生日（贺寿）等场合个辰光会得经常出现，箇是因为伊个颜色勒拉中华文化里向代表“喜庆”个意思。老多人习惯用全新出厂个纸币来包红包。
黄梅戏

**黄梅戏**（上海闲话：/ɦuɑ̃²³ me²³ ɕi³⁴/，标准吴语：wōng mēi hī），中国五大戏曲剧种之一，起源地湖北省黄冈市黄梅县，也有安徽专家认为黄梅戏起源地是安庆，垃拉江西、福建、浙江、江苏咾啥户荡也邪气流行。伊原本是采茶个辰光唱个歌，勒拉清中后期个辰光，一支慢慢交影响到安徽省怀宁县为中心个安庆地区，慢慢交发展出来个一隻赤刮拉新个戏曲剧种。伊还结合脫青阳腔同徽调个音乐、表演搭仔剧目，开始演出“本戏”，阿末变成功主要个地方戏曲剧种，全国出名个大剧种。
评剧

**评剧**发源地中国河北唐山，特点是口语化个念白同唱词，邪气容易听得懂，故咾弗少观众侪蛮欢迎个。1910年代，成兆才拿说唱曲艺艺术莲花落同蹦蹦戏结合，吸收河北梆子、京剧等戏剧个一些表演方式搭仔音乐元素，再加上唐山皮影戏音乐个影响，开创出一個叫“平腔梆子”个赤刮拉新个剧种，因为北京被改名北平，为咾同改名成“平剧”个京剧进行区分，更名成评剧，用到现在。
东北新干线

**东北新干线**（）是一条连接东京站搭仔新青森站之间个新干线路线，最初由日本国铁经营，之后由JR东日本接手。
盘夫索夫

**盘夫索夫**，越剧古装剧，故事从《十美图》改编过来个。

## 剧情简介
因为曾荣个爷畀严嵩陷害，曾荣逃拉外头，畀严党个鄢茂卿收做义子，同严嵩个女儿严兰贞结婚。曾荣到严府去祝寿，顺便搜寻严嵩个罪证，弗料畀人发现，逃进严党赵文华个女儿赵婉贞个书楼。严兰贞觑弗到曾荣，跑到娘家去寻丈夫。

## 演出
越剧男班个辰光，费翠棠等就演出《十美图》。女子越剧时期亦经常演出。上海越剧院根据姚水娟个演出剧本重新改编成《盘夫索夫》。1954年，浙江越剧团也整理改编出箇场戏。

## 参考
凉城新村街道

**凉城新村街道**，上海虹口区一個街道办事处。1986年，为咾造新客站，市政府拿闸北居民动迁到箇埭。1987年12月份，箇块地方从江湾镇划出来，单独成立凉城新村街道办事处。2004年7月1号，伊喫进一部分江湾镇街道个地，管理范围变成今朝个东到水电路、西到俞泾浦、南到广中路、北到江湾市河个样子。
汇山码头

**汇山码头**（），上海市虹口区杨树浦路18号边浪黄浦江边个一只码头，从公平路路口开始向东到秦皇岛路侪是箇只码头个地方，岸线长259米，水深约7米，好停大船。

1872年，英商麦边洋行勒拉提篮桥附近修只浮动码头，弗久拿伊固定下来，叫伊Wayside Wharf，后来名字变成功汇山码头。1903年，麦边洋行拿汇山码头卖畀日本邮船株式会社。1904年搭仔1913年，日本人两趟改造伊，拿伊变成功日华联络船个主要停靠码头。鲁迅、郭沫若、孙中山、爱因斯坦等人侪勒拉箇埭上船下船。1945年8月15号，日本侵华战争投降，汇山码头畀国民政府接管，先后畀美国驻沪海军搭仔中国进出口公司使用。中华人民共和国成立以后，汇山码头同伊西面个华顺码头合併，统称汇山码头。

## 参考
雷士德工学院

**雷士德工学院**（），1930年代到1940年代勒拉上海个一所土木工程类私立大学，名字用个是英国旅沪建筑师、地产商、慈善家亨利·雷士德个名字。伊1934年开始办学个，弗开设帮宗教相关个任何课程，并规定主要生源是华人学生。1942年底，学堂畀日本人接管，名字改成功东亚工业学院，1944年个辰光，箇块地畀日本海军抢脱，学堂正式停办。

2022年1月4号，雷士德工学院箇块地啟動修缮，7月完工，9月投入运营。2023年12月8号，雷士德工学院旧址保护修缮工程入选第四届“上海市建筑遗产保护利用示范项目”。

## 建筑风格
1932年，上海发生一·二八事變，畀日本人个飞机炸唻人力财力侪出现弗小损失，孙中山提出个“航空救国”思想又畀国人翻出来。雷士德工学院拿主体建筑设计成一架面向东北张开翼梢飞个战斗机，有学习好工科，造出飞机，打脱日本，收復东北个意思。主体建筑占地10000多平方米，建筑面积19900平方米，是钢筋混凝土结构。建筑中间五层楼高，两面阶梯状，逐步降到四层搭三层。建筑细节部分搭窗前多用科学仪器、机械图案做装饰，显示出工学院个本质。

内部装修方面，主楼校舍装饰精美，房屋内部装修考究，装有暖气设备搭仔专供教职人员用个电梯。大楼还有各种实践工场搭仔实验室，机器齐备侪是新款。弗少国际性学术会议也会得借伊拉宽敞个大礼堂开会。

雷士德工学院个整体建筑由上海建筑设计事务所德和洋行负责设计，设计师是E.F.鲍斯惠尔（E. F. Bothwell），设计风格是英国哥特式搭仔装饰艺术个融合。1994年，雷士德工学院旧址畀评为第二批上海市优秀历史建筑。

## 影响
### 校友会
1985年2月17号，雷士德工学院校友会来勒上海市民政局社会团体管理处进行登记，2001年成为上海市宁波经济建设促进协会个团体会员，由上海市教育委员会领导。校友会初创个辰光由鲁平、梁于藩、陈铭珊、曹文锦、叶元章、钱嘉栋担任名誉会长，唐翔千做名誉顾问，目的是团结国内外校友，调动积极因素，每2年举行一次年会，每季度出版会刊《雷友通讯》。 2004年10月份，上海市历史博物馆借校友会召开年会，来勒雷士德工学院原址个上海海员医院举办庆祝建校70周年展览会。毕竟雷士德工学院来勒1945年畀日本人关脱，是停办个大学个校友会，每年侪有老校友病故，校友存世个越来越少。

### 雷士德基金会
雷士德基金会乃朝总部搬去英国伦敦，1975年开始助学计划正式运作。资助对象是留学英国，来勒大学或研究机构从事建筑学、医药学、计算机发展、机械科学领域个研究生或更高水平学习个中华人民共和国公民，对申请人还有学成以後要回到中国，拿所学着个物事贡献畀国家人民等要求。

## 参考
北外滩来福士

**上海北外滩来福士**（）是上海虹口区一栋综合商业建筑物,是凯德集团旗下品牌来福士广场全球第十座、上海市继上海来福士广场同上海长宁来福士广场个第三座分店。伊勒拉虹口区北外滩个东长治路公平路路口，总建筑面积约42万平方米，由东、西2幢高263米个50层办公楼搭仔当中只购物中心组成。商场面积有12万平方米，写字楼面积18万平方米，2021年7月10号开张个。

## 参考
明清宫站

**明清宫站**是金华轨道交通金义东线个一座地下车站，勒拉浙江省东阳市横店镇万盛北街，横店影视基地明清宫苑景区东面。2021年4月8号本站开工，2021年12月14号主体结构封顶。但是箇站並呒没随义东线个通车直接使用，阿末拖到2023年4月7号纔开通运营。

## 外部链接
*

## 参考资料
木雕城站

**木雕城站**是金华轨道交通金义东线个一座车站，勒拉浙江省金华市东阳市白云街道世贸大道昌盛路路口西面，2022年9月28号投入使用个。本站个站名来源是边浪向只“东阳中国木雕城”。

## 参考

## 外部链接

*
双溪西路站

**双溪西路站**是金华轨道交通金义东线的一座地下车站，勒拉浙江省金华市婺城区江南街道双龙南街双溪西路路口。站名双溪西路指个是金华开发区个一条主干道，里向个“双溪”指个是东阳江搭仔武义江。

## 参考资料

## 外部链接

*
大谷地站

**大谷地站**（），勒拉日本北海道札幌市厚别区大谷地东3丁目。车站编号T-17。

## 车站结构
箇站是只2面2线个侧式站台。

### 站头配置
上海月湖雕塑公园

**月湖雕塑公园**是上海市松江区个一座公園，国家4A级旅游景区，面积1300亩。公园里向有面叫月湖个人工湖，面积465亩，湖边壗有春、夏、秋、冬四個岸区。公园里向还有世界各地来个70多件雕塑作品。2005年，箇只公园正式对外开放个。

## 参考

## 外部链接
*官方网站
长江大桥北站

**长江大桥北站**是南京地铁S8号线搭在建个11号线个换乘车站，勒拉南京市浦口区大桥北路、浦珠北路搭江山路个交叉口。列车停靠箇站开左边门。
汊河站

**汊河站**是宁滁城际S4号线个终点站头，是高架站，勒拉安徽省滁州市来安县汊河镇。箇站是高架三层侧式车站，2台4线，当中两条轨道做越行线用，目前只用一条线搭仔一面个站台，列车单线折返。2023年6月28号投入使用个。

## 参考
江阴外滩站

**江阴外滩站**是锡澄城际S1号线个终点站，勒拉无锡江阴市韭菜港路春申路路口，2024年1月31号开通试运营。

## 参考资料
常州地铁2号线

**常州地铁2号线**是常州地铁东西走向个地铁线路，终点站分别是青枫公园站搭仔五一路站。一期工程线路全长19.79千米，拢总设15座车站。2021年6月28号，一期全线开通运营。2022年7月26号，常州地铁2号线进行部分区域声屏障施工，丁堰站、潞城站、五一路站3個车站同区间临时暂停运营。

## 车站

## 参考
鹿儿岛中央站

**鹿儿岛中央站**（）是一个垃拉日本鹿儿岛县鹿儿岛市中央町，九州旅客铁道（JR九州）管理个铁路车站。箇站开业个辰光叫**武站**，1927年开始叫**西鹿儿岛站**，2004年九州新干线通到箇站个辰光名字再改成功**鹿儿岛中央站**。箇站是新干线顶顶南个车站。
博多站

**博多站**（），垃拉日本福冈县福冈市博多区博多站中央街，是九州旅客铁道（JR九州）、西日本旅客铁道（JR西日本）搭仔福冈市交通局（福冈市地铁）个铁路车站。箇站里向，在来线同九州新干线是JR九州管理个，山阳新干线是JR西日本管理个，地铁是福冈市交通局管理个。

## 外部链接
* JR九州 – 博多車站 
* JR西日本 – 博多車站 
* 福岡市地下鐵 – 博多車站
NHK World-Japan（频道）

**NHK WORLD-JAPAN**（），老底子叫**NHK WORLD**或**NHK WORLD TV**，台湾方面叫伊“**NHK新闻资讯台**”，是日本广播协会（NHK）对日本国外广播业务（NHK日本国际传媒）设立个只英语国际新闻频道。
九州新干线

**九州新干线**（）是一条连结博多站搭仔鹿儿岛中央站，九州旅客铁道（JR九州）运营个新干线路线。伊好同山阳新干线贯通运营，箇部分叫“山阳·九州新干线”。
NHK日本国际传媒

**NHK日本国际传媒**（；）（；）是日本广播协会（NHK）针对国外放个电台搭仔广播电视服务，伊个成立宗旨是为咾增进世界对日本个了解。广播么有日语等18种言话；电视频道么则是日语、英语两种言话进行1天24小时个播出。

## 参考

## 外部链接
*NHK WORLD-JAPAN
日本广播协会

**NHK**（），全名**日本广播协会**或**日本放送协会**（），是日本个公共媒体机构，1925年成立个。其主要业务包括电台广播搭仔电视广播，服务范围包括日本全国，同时用多种言话对日本以外个地区播出节目。

## 外部链接

* 
** NHKについて 
** NHK在线 中文